DW: Nemački kandidat za Visokog predstavnika u BiH - www.025.rs\nwww.025.rs / Svet / DW: Nemački kandidat za Visokog predstavnika u BiH\nU saopštenju nemačkog Ministarstva spoljnih poslova navodi se da Nemačka savezna vlada ima veliki interes za razvoj Bosne i Hercegovine i podržava perspektivu učlanjenja te države u Evropsku uniju.\n“Kandidaturom Kristijana Šmita za novog visokog predstavnika u BiH (OHR), Nemačka preuzima inicijativu kojom tu zemlju vraća na međunarodnu političku agendu”, navodi se u saopštenju. Kako se navodi, kandidatura Kristijana Šmita odvija se u koordinaciji sa međunarodnim partnerima i članovima Upravnog odbora Saveta za sprovođenje mira (PIC), koji odlučuje o imenovanju Visokog predstavnika, a nemačka vlada je uverena da bi lider poput Kristijana Šmita bio veliki dobitak za rad međunarodne zajednice u Bosni i Hercegovini.\n“Dosadašnji Visoki predstavnik, ambasador Valentin Incko (Austrija), koji je na toj funkciji od 2009. godine, slaže se i pozdravlja smenu na čelu OHR”, navodi se u saopštenju.\nDodaje se da se bez obzira na sav napredak postignut od 1995. godine, Bosna i Hercegovina suočava s velikim izazovima – zemlja je ostala podeljena, etnička pripadnost i dalje dominira većim delom javnog života i određuje funkcionisanje države, pozivi na pomirenje suviše često ostaju prazne reči, a nacionalistička retorika predstavlja teret za atmosferu u društvu.\nPoslanik nemačkog Bundestaga Kristijan Šmit početkom devedesetih godina prošlog veka se, kao predstavnik bavarske Hrišćansko socijalne unije (CSU) za spoljnopolitička pitanja, ali i od 2002. do 2005. godine kao predstavnik CDU/CSU za pitanja odbrambene politik, bavio zemljama zapadnog Balkana, a posebno ratom u Bosni i Hercegovini.\nTokom obavljanja funkcije parlamentarnog državnog sekretara u Ministarstvu odbrane od 2005. do 2013. godine, u njegove najvažnije zadatke spadali su mandati Bundesvera u okviru Kfora i Euforove misije Altea, a kako se navodi, u prošlosti je u ime nemačke vlade više puta posredovao u teškim situacijama u regionu.\nTags: BiH, kandidati, Nemačka, Visok predstavnik


NEDELJNI PREGLED VESTI IZ ZEMLJE I SVETA SA KLASNIH POZICIJA 22.03.2020.\nBEZ PRINUDNIH ISELJENJE TOKOM KORONAVIRUSA\nTokom trajanja vanrednog stanja neće biti iseljenja, saopštili su iz Komore javnih izvršitelja Srbije. – Javni izvršitelji su upućeni da za vreme vanrednog stanja ne odlučuju po predlozima za izvršenje, ne sprovode započeta izvršenja, ne vrše iseljenja, prodaje nepokretnosti i pokretnih stvari izvršnog dužnika i da ne vrše obustave na penzijama, platama i drugim stalnim primanjima – saopštila je Komora javnih izvršitelja.\nTo se odnosi na slučajeve radi naplate komunalnih dugova, u kojima su dužnici zaključili sporazum o otplati duga na rate, pa zato javni izvršitelji obaveštavaju dužnike da mogu da zastanu sa dogovorenim uplatama i u slučaju nepoštovanja sporazuma neće se preduzimati izvršne radnje. Komora takođe obaveštava Fond za penzijsko i invalidsko osiguranje da do okončanja vanrednog stanja ne vrše obustavu dela penzije izvršnim dužnicima po zaključcima i rešenjima koja su doneta u prethodnom periodu.Komora javnih izvršitelja obaveštava i poslodavce, kojima je ranije naloženo sprovođenje izvršenja na zaradi izvršnog dužnika da se izvršenje odlaže do okončanja vanrednog stanja.\nOve mere donete su i prema predlogu Ministarstva pravde koje je apelovalo na Komoru da tokom vanrednog stanja uvede „vanredne mere“.\nRedakcija “Glasnika” ističe da je ova ispravna i pravedna odluka doneta nakon što je Nova komunistička partija Jugoslavije (NKPJ) prva zatražila da se sa prinudnim iseljenjima stane tokom trajanja epidemije korona virusa. Shodno tome, ovo je velika pobeda i zasluga komunista i progresivne javnosti.\nRedakcija “Glasnika” poziva sve progresivne snage da odmah po okončanju vanrednog stanja uvedenog zbog korona virusa u Srbiji nastave sa odlučnom i beskompromisnom borbom za ukidanje reakcionarne institucije privatnih izvršitelja i zabranu prinudnih iseljenja ljudi bez drugog krova nad glavom. Članovi NKPJ i njene omladinske organizacije Saveza komunističke omladine Jugoslavije (SKOJ) će kao i uvek u toj borbi biti u prvim borbenim redovima, kao što su sada u prvim borbenim redovima u narodnom ratu protiv korona virusa.\nSRAMNA ODLUKA BURŽOASKOG POSLODAVCA GEOKSA\nKompanija Geoks iz Vranja dostavila je svojim radnicima obaveštenje da ukoliko ne mogu da organizuju čuvanje dece dok su na radu mogu da koriste neplaćeno odsustvo. Pri tom, granicu od 12 godina starosti deteta, spustili su na 10 uz napomenu da će o zahtevu odlučivati direktor lično.\nRadnici koji nemaju drugo rešenje, moraće i da dostave potvrdu da je drugi roditelj takođe zaposlen, ili “dokaz o samostalnom vršenju roditeljskog prava” za samohrane roditelje, kao i izvod iz matične knjige rođenih za dete.\nRedakcija “Glasnika” najoštrije protestuje zbog skandalozne odluke italijanskog buržoaskog poslodavca da zaposleni moraju da uzimaju neplaćeno odsustvo da bi čuvali decu u uslovima kada ne rade vrtići i škole. Isto tako naša redakcija najoštrije protestuje zbog toga što je granica starosti deteta spuštena sa 12 na 10 godina, iako su je propisali nadležni u Srbiji.\nRedakcija “Glasnika” od Vlade Srbije zahteva da reaguje i utiče na privatnog italijanskog poslodavca da izmeni svoju sramnu i nepravednu odluku i upozori da mora da poštuje propise i norme u Srbiji.\nU DNR KOREJI NEMA OBOLELIH OD KORONA VIRUSA\nRedakcija “Glasnika” čestita DNR Koreji na odlučnoj i uspešnoj borbi protiv zaraze i najoštrije osuđuje lažne vesti i klevete koje prema toj zemlji širi zapadna reakcionarna propaganda tvrdeći da “Pjongjang krije da ima obolelih i umrlih”. Bez bilo kakvih dokaza lažljiva propaganda dezinformiše da navodno “crno tržište, zaostala zdravstvena infrastruktura i neuhranjenost stanovništva čine stanovnike te zemlje podložne zarazi”. To su naravno sve odreda podle i prljave izmišljotine.\nEVROPSKI SINDIKATI ZAHTEVAJU DA SE LJUDSKI ŽIVOTI STAVE ISPRED PROFITA U BORBI PROTIV KORONAVIRUSA\nDeset glavnih sindikata širom Evrope objavilo je zajednički iskaz prošlog petka, govoreći: „Zdravstvo nije pitanje individualne odgovornosti i ne treba se posmatrati kao šansa za ostvarivanje ogromnog profita“\nGlavni evropski sindikati dali su zajedničku izjavu 13. marta, tražeći da sve evropske države stave ljudske živote ispred profita kako bi se prebrodila kriza sa koronavirusom. Glavni sindikati, uključujući delove Generalne Konfederacije Rada (CGT) iz Francuske, Sve-radnički Borbeni Front (PAME) – Grčka, Savez Sindikalnih Baza (USB) – Italija, Nacionalni Radnički Komiteti (LAB) i Jedinstveni Savez Radnika (CUT) – Španija, Pankiparska Federacija Rada (PEO) – Kipar, Udruženi Sindikati Srbije Sloga – Srbija, Migrantski Radnički Savez Rusije i Poljski Savez WZZ WALKA objavili su izjavu u petak.\nSindikati su izjavili da „Situacija sa koronavirusom pokazuje tragične posledice koje ugrožavaju živote ljudi kada se zdravstvo tretira kao individualna odgovornost i kao način za ostaviranje ogromnog profita“.\n„Ove posledice rezultat su manjka osoblja u bolnicama, nedostatak infrastrukture, nedovoljno finansiranje, veliki nedostatak medicinskog i sestrinskog osoblja. Smernice EU su unštile socijalno osiguranje, prevenciju, i zdravtsvene sisteme zarad benefita velikih Zdravstveno – osiguravajućih korporacija. Ovo su politički izbori koji dovode do tragičnih posledica i rizika za narode Evrope“.\nSindikati insistiraju da profit ne može biti važniji od zdravlja i života radnika, naročito u periodu krize. Takođe su izneli i nekolicinu zahteva, uklučujući puno osposobljavanje bolnica i usluga, povećana ulaganja u javno zdravstvo, snabdevanje neophodnim namirnicama i instrumentima radi sigurnosti, plaćeno odsustvo za bolesne radnike, obustavljanje deložacija, specijalna briga za migrante i izbeglice i državno-obezbeđeno besplatno zdravstvo.\nSindikati cene herojske učinke lekara, medicinskih sestara i drugih iz bolničkog osoblja, kao i radnike sanitarne zaštite i obezbeđenje širom sveta koji neumorno rade kako bi spasili ljudske živote od pandemije.


Стефановић на клупи против Партизана – FK Napredak\nseptembar 18, 2017 admin\nPosted by admin on 18. septembra 2017. 18. septembra 2017.\nStefanović predvodi Napredak protiv Partizana\nOdložena utakmica 6.kola Super lige Partizan - Napredak igra se u sredu 20.septembra u 19:00 sati na stadionu FK Partizan. Ova utakmica dolazi u najnezgodnijem trenutku za Napredak, obzirom da je šef stručnog štaba Nenad Sakić juče napustio klupu Napretka.\nEkipu će u duelu sa aktuelnom šampionom države predvoditi trener Ivan Stefanović:\n" Ova utakmica dolazi u nezgodnom trenutku po nas, obzirom da imamo tri uzastopna poraza. Pokušaćemo da pružimo dostojan otpor, Partizanu se ne preti pogotovu nakon njihovih odličnih igara u prvenstvu i rezultata na međunarodnoj sceni. Dosta igrača je istrošeno nakon tri odigrane utakmice u sedam dana, ali konsolidovaćemo redove i dati svoj maksimum. Sve osim poraza biće uspeh za nas."\nZa mlade igrače "velike" utakmice su prilika da se dokažu. Miloš Vulić je jedan od njih:\n" Partizan je u odličnoj formi, igraju ofanzivni fudbal, a nama ne preostaje ništa drugo nego da odemo u Beograd i damo svoj maksimum jer mi imamo odlične igrače, pa ćemo pokušati da se vratimo neporaženi".\nUtakmica Partizan - Napredak igra se u sredu 20.septembra u 19:00 sati na stadionu FK Partizan uz direktan prenos na Areni 3.


Pink priprema istorijsko ljubavnu dramsku seriju "Crveni mesec" | TVINEMANIA\nPink priprema istorijsko ljubavnu dramsku seriju “Crveni mesec”\n12. 06. 2021. | 21:16\nTelevizija Pink je najavila snimanje nove istorijsko ljubavne dramske serije pod nazivom “Crveni mesec” čija je radnja smeštena u period od avgusta 1913, nakon pobede Srbije u Balkanskim ratovima kada je povratila deo teoritorije, do kraja 1915. godine, kada je austrougarska vojska okupirala Beograd.\nGlavni junak, mladi srpski oficir koga tumači Miloš Đurović, vraća se sa ratišta u rodnu kuću. Svadba mu je, tradicionalno, već zakazana, ali zaplet priče počinje kada ćerka austrougarskog poslanika, koju igra Ivana Dudić, “baci oko” na njega.\nNedopustivo za to vreme, koketna mlada dama, ne krije svoja osećanja.\nProdukciono, ali i scenaristički veoma zahtevan projekat od 120 epizoda priprema se već godinu dana, a kako je poseban naglasak autora stavljen na oživljavanje epohe, u pisanju scenarija Romanu Majetiću pomaže nekoliko istaknutih istoričara.\nSašiveno je više od 700 autentičnih kostima, nabavljeno niz kočija, konja, kola, vozila, na hiljade autentičnih predmeta. Na gotovo 6.000 m2 eksterijera u Šimanovcima se gradi rekonstrukcija velelepne palate hotela Moskva, Beli dvor, jedna cela avenija i nekoliko gradskih ulica, sa svim fasadama, objektima i istorijskim detaljima.\nNajavna špica serije “Crveni mesec” već je snimljena, a izvodi je jedan od najčuvenijih muzičara na ovim prostorima. Otkrićemo samo da je veliki roker za potrebe serije prvi put otpevao srpsku starogradsku pesmu, a o kome je reč, saznaćete uskoro.


Na online Evropskom filmskom festivalu 16 ostvarenja - GRAD KULTURE\nJesenje izdanje online Evropskog filmskog festivala, koji organizuje Evropska unija u Crnoj Gori je u toku i trajaće do 31. oktobra, a publika će moći da odgleda 16 filmskih ostvarenja.\nU okviru festivala na sajtu www.festivalscope.com besplatno se mogu pogledati 10 dugometražnih i šest kratkometražnih evropskih filmova.\n“Potrebno je da napravite svoj nalog i odaberete ikonicu pod nazivom EUFFestival 2021, koja će vas dalje odvesti na link sa dostupnim filmovima. Na online repertoaru su dugometražni filmovi ‘Akasa’, ‘Moj dom’, ‘Aurora’, ‘Loše pjesme’, ‘Biće vatre’, ‘Zaposlena’, ‘Moj brat juri dinosauruse’, ‘Oleg’, ‘Naše bitke’, ‘Parfemi’ i ‘Audicija’. Riječ je o ostvarenjima koja su uglavnom nastala u koprodukciji zemalja članica EU i koja su višestruko nagrađivana na međunarodnim festivalima. Dostupni su i kratkometražni filmovi posvećeni zaštiti životne sredine, klimatskim promjenama i pravima žena, djece i LGBTQIA+”, navodi se u saopštenju EU Info centra.\nKako podsjećaju, online Evropski filmski festival prikazuje raznolikost i složenost kulture Evropske unije kroz inovativno filmsko programiranje, otvarajući puteve za dalje plodne međuljudske i kulturološke odnose.\n“Nadamo se da će ovaj virtuelni festival doprinijeti da filmski sektor postane ključni pokretač dijaloga, posebno u trenutnoj situaciji, u kojoj su kultura i kreativnost postali važniji nego ikad”, poručuju organizatori festivala.\nEvropska unija u Crnoj Gori već tradicionalno sedam godina organizuje Evropski filmski festival. Ove i prethodne godine festival je preseljen online, zbog epidemiološke situacije izazvane pandemijom korona virusa.\nNOVA PREDSTAVA HARIZMATIČNOG ZIJAHA SOKOLOVIĆA ORGANIZOVANA PROJEKCIJA DOKUMENTARNOG FILMA „ANTIGONA 2.0 MEDITERAN“


Blumberg: Dolar više nije vodeća svetska valuta - Politički.rs\nDolar više nije vodeća svetska valuta, pošto ga je evro prestigao kao moneta za plaćanje na međunarodnom tržištu, prvi put od februara 2013. godine, objavio je Blumberg. Američki dolar ostao je na prvom mestu kada je u pitanju plasiranje kredita i zajmova.\nČak 37,82 odsto međunarodnih novčanih transakcija obavljeno je u evropskoj valuti, objavio je Blumberg, pozivajući se na podatke svetskog Udruženja međubankarskih finansijskih telekomunikacija (SWIFT). To udruženje obuhvata 200 država i 11.000 finansijskih institucija, prenosi portal Nova.rs.\nPosle evra, slede američki dolar, britanska funta, japanski jen i kanadski dolar, koji je istisnuo kineski juan sa pete pozicije.\nKorišćenje dolara od decembra prošle do oktobra ove godine smanjeno je za 4,6 odsto, pa on sada zahvata 37,64 odsto udela. U isto vreme, evro je porastao za šest odsto.\nAmerički dolar ostao je na prvom mestu kada je u pitanju plasiranje kredita i zajmova.\nStručnjaci kao razloge za ovaj pad dolara na listi najvažnijih valuta vide ekonomsku krizu usled pandemije virusa korona, američke predsedničke izbore i trgovinski rat sa Kinom.\nOd svog vrhunca u martu, dolar je u međuvremenu oslabio za 11 odsto, a stručnjaci navode kako mu sledi i dalji pad.\nNova S/ Autor: Branka Vujnović, Foto: Pixabay/ pasja1000\nTagged: BLUMBERG, DOLAR, EVRO, NOVAC, PAD, SVETSKA VALUTA\n19. век је обележила глобална фунтизација, двадесети век доларизација: ничија свећа до зоре не гори…Судњи дан само да не направе осујећене декадентне садистичке САДистанске психопате?


Nečuveno, Novaka RAZAPELI VELIKI MEDIJI zbog „afere sa bombastičnom plavušom“! Đoković na bizarnom udaru, razlog je „manekenka i snimak intimnih odnosa“ – Navijaci Srbija\nSneg odložio utakmice Metalac-Javor i Zlatibor-Inđija\n„IŠAO BIH PEŠKE na prozivku u Beograd“ Zagrepčanin dobio i prihvatio poziv Srbije, fudbaler Dinama će igrati za našu reprezentaciju nakon reči koje su podgile Balkan\nBorjan sreo Salaha na aerodromu, a ono O ČEMU JE PRIČAO sa fudbalerom Liverpula je oduševilo navijače Zvezde /FOTO/\nHome > Tenis > Nečuveno, Novaka RAZAPELI VELIKI MEDIJI zbog „afere sa bombastičnom plavušom“! Đoković na bizarnom udaru, razlog je „manekenka i snimak intimnih odnosa“\nNečuveno, Novaka RAZAPELI VELIKI MEDIJI zbog „afere sa bombastičnom plavušom“! Đoković na bizarnom udaru, razlog je „manekenka i snimak intimnih odnosa“\nNedavno je najbolji teniser sveta došao u neprijatnu situaciju, ako joj je uopšte i davao na značaju, kada je izvesna Natalija Šćekić u intervjuu za „Svet“ otkrila da su njeni menadžeri i njihovi saradnici tražili da provede određeno vreme sa Novakom Đokovićem i da će za to dobiti novac.\nKao da o Novaku nemaju o čemu da pišu, već o pojedinim opskurnim likovima, pa su tako redom potrčali “Njujork post”, španski “Marka” i “AS”, portugalski “Rekord”, brojni britanski mediji među kojima su i “San”, “Dejli Star”, italijanski “Tutosport”, australijski „njuz.com“ – prenela je „Nova“.\nPodsećamo, Đoković se našao u najnovijoj epizodi „hajde da smestimo najboljem teniseru sveta“, a u glavnoj ulozi je, navodno, manekenka – i to devojka koju pod tim imenom nećete pronaći na društvenim mrežama, Natalija Šćekić, koja je imala pet minuta slave.\nOvo nije ni prvi ni poslednji put da neko pokušava da dobije „reklamu“ preko najboljeg tenisera sveta, kao i da tako narušava reputaciju srpskog asa koji svojim sportskim bravurama nikako ne sme biti takva meta.\nTagged Afera Novak Đoković Strani mediji\nKo će biti predsednik FSS? Vidić traži dozvolu za čistku, Lukić ozbiljan kandidat, Lekoviću funkcija\nMarušić srušio Udineze i sad čeka povišicu\nĐoković kao prvi na svetu ide na Rolan Garos\nOvo više nije iznenađenje: Barsa ispustila 2:0 i 3:2, kao i šansu za vrh tabele (VIDEO)\nProradilo Zvezdino nesuđeno pojačanje: Sinkernagel dva puta asistirao, Votford silovit (VIDEO)


Vreme - Iskrivljivanje događaja iz haške sudnice\nVREME 606, 15. avgust 2002. / POŠTA\n"Sećaš li se, Radomire"; "Vreme" br. 602\nU poslednjem broju "Vremena", kao antrfile uz tekst o suđenju Slobodanu Miloševiću ("Sećaš li se, Radomire?"), Nenad Stefanović osvrće se na deo mog komentara u "Politici", objavljenog 19. jula, u kom kažem da su mediji i komentatori u Beogradu prećutali da su od sredine aprila svedoci Albanci postali otvoreniji u svojim odgovorima o OVK. Vaš novinar daje sledeći kontraargument: "U ‘otvorenost’ govorenja o OVK spada verovatno svedočenje Šukrija Buje, komandanta operativne zone Nerodimlje, koji je u sudnici tvrdio da nije ubio samo one vojnike i policajce koji mu nisu bili na nišanu."\nNaprosto je činjenica, međutim, da su svedoci Albanci od sredine aprila bili otvoreniji u svojim odgovorima o OVK. Nekoliko primera: Šefćet Zogaj je 24. aprila 2002. godine svedočio da se OVK nalazilo u selima Pecan, Sudencan i Doberdolan, na dan kada su borbe počele i kad su civili napustili to područje. Gani Haradinaj je 1. maja rekao sudu da se u selu Dubnica OVK nalazio između vojske i civila, od kojih je petoro stradalo od minobacača. Fedrije Džafa je 2. maja svedočila da se OVK nalazio u selu Cecelija, relativno blizu (sedam kilometara) od sela u kom se početkom maja 1999. godine Fedrije nalazila sa ostalim izbeglicama. Abdulah Salihu je 9. maja odgovorio da je u septembru i oktobru 1998. godine OVK bio u blizini Ćireza i da su njeni pripadnici, zaista, maltretirali dvojicu meštana. Avdiu Bilal je 30. maja svedočio da se uoči događaja u Račku grupa pripadnika OVK nalazila na tom području osmatrajući selo.\nOčigledno je, koliko i lako dokazivo, da su albanski svedoci dali ovakva svedočenja, za koja bi se moglo tvrditi da su relevantna za Miloševićevu odbranu. Ako vaš novinar istrajava da poriče tu činjenicu, onda se radi o još jednoj ilustraciji nedostatka objektivnosti, koji sprečava niz komentatora u Beogradu da adekvatno predstave realnost Miloševićevog suđenja.\nOstaje da se vidi da li će Milošević biti proglašen krivim za dela koja mu se stavljaju na teret. O tome će odluku doneti sud. Ali, svoj sud će doneti i stanovnici Srbije, kojima mediji ne čine uslugu ako iskrivljeno prikazuju događaje u sudnici.


Jeftini letovi iz Srbije za Kazahstan - Avionske karte Srbija Kazahstan - eSky.ba\nLetovi iz Srbije za Kazahstan\nPretražite letove iz Srbije za Kazahstan\nProvjerite najbolje ponude letova iz Srbije za Kazahstan\nKada rezervisati letove za Kazahstan\nZa rutu iz Srbije za Kazahstan nema direktne veze\nNajkraći letovi s presijedanjem traju oko 25h 55min.\n✔ Postoje li posebne ponude za letove iz Srbije za Kazahstan na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Kazahstan?\n✔ Ako rezerviram let iz Srbije za Kazahstan, mogu li rezervirati ujedno i smještaj?\n✔ Koje avio-kompanije nude letove iz Srbije za Kazahstan?\nBudite sigurni, da na eSky.ba ponuda letova iz Srbije za Kazahstan uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Srbija - Kazahstan


Novi jeftiniji call centar Wizz Air-a u Srbiji: 0900-010-011 - Aviokarta.net\nVesti » Novi jeftiniji call centar Wizz Air-a u Srbiji: 0900-010-011\nNovi jeftiniji call centar Wizz Air-a u Srbiji: 0900-010-011\nSasvim slučajno tragajući za informacijom zašto Wizz Air nije promenio broj telefona svog korisničkog centra na zvaničnom sajtu otkrili smo da ova kompanija poseduje još jedan specijalan broj za svoje putnike o kome takođe nije ni na koji način informisala javnost.\nBroj telefona 0900-010-011 je prikriveni korisnički centar ove kompanije prema kome poziv košta manje. Jedan minut razgovora preko ovog telefonskog broja se tarifira 35,40 dinara sa uključenim PDV-om.\nPoziv prema drugom broju 0900-220-227 o kome smo prošle nedelje pisali košta 59 dinara po minutu sa uključenim PDV-om. Ovaj broj je novi pošto je 30. juna izvršena renumeracija. On je zamenio prethodni broj telefona 0900-233-234, koji je od tog dana "nepostojeći servis".\nWizz Air nije obavestio javnost i svoje putnike o promenama broja telefona za Srbiju kao ni o postojanju drugog telefonskog broja za naše tržište sa drugom nižom cenom. Na sajtu ove kompanije i danas, deseti dan od promene broja, stoji stari broj telefona. Međutim kada se pozovu novi brojevi korisničkog centra dobije se obaveštenje da su svi operateri zauzeti. Ostaje nejasno kako je moguće da ova dva broja telefona uopšte neko i poziva s obzirom da oni nisu zvanično objavljeni pa ni putnici ne mogu znati za njih, osim malobrojnih koji su to pre dva dana pročitali kod nas na sajtu.\nPovodom navoda Telekoma Srbija da je za obaveštavanje Wizz Air-a o promeni numeracije bio dužan njihov provajder NTH Media iz Beograda, mi smo pozvali ovu firmu. Benjamin Kovačić, direktor NTH Medije nam je potvrdio da Wizz Air nije njihov klijent već da ova kompanija preko svog evropskog provajdera obezbeđuje specijalne brojeve telefona u svim zemljama u kojima posluje. Tako je i u Srbiji, a oni (NTH Media) su sve svoje klijente o promeni brojeva obavestili dve do tri nedelje pre same promene. Da li je inostrani provajder koji je ovaj broj registrovao za potrebe Wizz Air-a obavestio svog klijenta nije poznato gospodinu Kovačiću.\nProverom oba aktuelna telefonska broja utvrdili smo da se dobija isti korisnički servis, odnosno putnicima se u startu emituje ista pozdravna informativna poruka uz razliku u ceni poziva. Putnici iz Srbije treba da biraju "9" nakon čega počinje period čekanja. Treba znati da se i on tarifira isto kao i sam razgovor. Ukoliko nema slobodnih operatera nakon nekoliko minuta putnik će biti zamoljen automatskom porukom da kasnije pokuša ponovo. Ne treba zaboraviti da se svi pa čak i neuspeli pozivi tarifiraju.


Uspešna sezona za Kamp Zlatibor | Radio Delta 89.5\nNakon uspešne letnje turističke sezone na Zlatiboru i auto kamp na ovoj destinaciji može se pohvaliti odličnim rezultatima. Pored pet kamperskih grupa ih Holandije u kojoj se ovaj auto kamp promoviše preko postojećih kamp asocijacija, udruženja, sajtova, kamp Zlatibor postao je privlačan i za britansko tržište. Ove sezone zabeležena je poseta grupe kampera ali i individualnih gostiju iz Velike Britanije. Takođe na nemačkom tržištu beležimo rast i u smislu dolaska novih posetilaca kampa, ali i u smislu povratka starih gostiju. Posebno se ističe činjenica da smo kao organizacija koja pruža usluge za boravak kampera na turističkoj destinaciji Zlatibor istaknuti u Finskim dnevnim listovima sa pozitivnim kritikama stručne javnosti. Činjenica koja ohrabruje je i to da pored velikog broja organizovanih grupa, u kampu na Zlatiboru boravi sve veći broj individualnih kampera.\nKamp Zlatibor izuzetno je ponosan na činjenicu da je već par godina unazad mesto organizovanja auto skupa Volksvagen buba, poznatijem pod imenom „Bubijada“ koja se ove godine održavala od 19. do 22. jula. Tom prilikom su se sastali vlasnici Volksvagen buba iz svih krajeva Srbije ali i iz regoina, dok su posetioci imali mogućnost da vide neke od najlepših primeraka ovog automobila.\nZadovoljni ovogodišnjim rezultatom poslovanja, auto kamp već počinje sa pripremama za sledeću godinu. Novi i još bolji uslovi u kampu, promocije na tradicionalnim ali i novim tržištima kroz marketinške aktivnosti turističke organizacije Zlatibor, nastupi na najvećim sajmovima širom Evrope su aktivnosti koje će biti preduzete u narednom periodu kako bi rezultati bili što bolji a posetioci što zadovoljniji boravkom u kampu i na Zlatiboru.\nPrethodni članakNOVI SAD – POŽELJNA TURISTIČKA DESTINACIJA\nSledeći članakProdužena izmena trase linija 3 i 13


sertifikacija, održavanje, pregled i unapređenje sistema menadžmenta protiv mita.\nISO Standard 37001 - ABMS\nŠta je ISO 37001 - ABMS\nISO 37001 određuje zahteve i daje smernice za uspostavljanje, implementaciju, održavanje, pregled i unapređenje sistema menadžmenta protiv mita.\nSistem može biti samostalan ili može biti integrisan u celovit sistem menadžmenta.\nISO 37001 se odnosi na aktivnosti organizacije:\npodmićivanje u javnom, privatnom i neprofitnom sektoru;\npodmićivanje od strane organizacije;\npodmićivanje od strane osoblja organizacije koje deluje u ime ili u korist organizacije;\npodmićivanje poslovnog saradnika organizacije koji deluje u ime organizacije ili za nju;\nPodmićivanje osoblja organizacije u vezi sa aktivnostima organizacije;\npodmićivanje poslovnog saradnika organizacije u vezi sa aktivnostima organizacije;\ndirektno i indirektno podmićivanje (npr, mito koje je ponudio ili prihvatio preko ili od strane treće strane).\nISO 37001:2016 primenjuje se samo na podmićivanje. Standard postavlja zahteve i daje smernice za sistem menadžmenta dizajniran da pomogne organizaciji da spreči, otkrije i odgovori na podmićivanje i da se pridržava zakona protiv mita i dobrovoljnih obaveza primenjivih na svoje aktivnosti.\nISO 37001 ne specificira prevaru, kartele i druga krivična dela protiv poverljivosti/konkurencije, pranje novca ili druge aktivnosti vezane za korupciju, mada organizacija može izabrati da proširi obim sistema menadžmenta tako da uključi i takve aktivnosti.\nZahtevi standarda ISO 37001 su generički i namenjeni su za primjenu na sve organizacije (ili delove organizacije), bez obzira na vrstu, veličinu i prirodu aktivnosti, te da li su u javnom, privatnom ili neprofitnom sektoru.\nKoraci u implemntaciji ISO 37001\nKao što je navedeno iznad, osnova ISO 37001 je procena rizika organizacije. Trebalo bi uključiti analizu rizika od veličine i strukture organizacije (uključujući i da li je njihov program protiv mita centralizovan ili decentralizovan), industrijski i poslovni model, upotreba i vrsta trećih strana, između ostalog. Takođe uključuje razumevanje zahteva zainteresovanih strana, bilo investitora ili drugih, i regulatornih i ugovornih zahteva.\nCilj procene rizika je osigurati da organizacije imaju stvarno razumevanje njihovog konteksta i rizika kako bi obavestili program protiv mita i njegov opseg. Za organizacije koje su nove u bavljenju propisima o mitu, ovaj korak je još važniji.\nJednom kada organizacija završi procenu rizika i odredi obim programa i zahteva primenu, treba proceniti postojeće politike, postupke i kontrole protiv mita, te razviti dodatne kontrole gde postoje praznine. Kao što je gore navedeno, ISO 37001 prepoznaje da bi to trebalo biti razumno i proporcionalno procenjenom riziku kompanije. Svaka kompanija može utvrditi šta smatraju visokim, srednjim ili niskim rizikom, ali važno je napomenuti da prilikom primene kontrola trebaju uzeti u obzir sve oblasti koje predstavljaju više od niskog rizika, a ne samo one koji ocenjuju najviše.\nNa kraju, sertifikacija ISO 37001 znači imati odgovarajuću dokumentaciju - to je ključni deo standarda. Dobra dokumentacija će osigurati da kompanije imaju evidenciju svojih postupaka u uspostavljanju programa protiv mita.\nKoristi sertifikacije ISO 37001\nUsklađenost sa ISO 37001 nije garancija da u okviru organizacije neće doći do podmićivanja. To nije zamena za osiguranje usklađenosti sa svim relevantnim zakonima, niti za obavljanje dužne marljivosti na trećim stranama organizacije. Standard nudi organizacijama merilo za merenje njihovog upravljanja rizikom, a za neke može smanjiti konfuziju oko vodećih praksi protiv podmićivanja, pružiti globalnu perspektivu i ponuditi fleksibilno rešenje u svim sektorima.\nPružamo kompletnu uslugu koji će vam pomoći da se postigne usaglašenost sa standardom ISO 37001. Pružamo usluge identifikovanja rizika sa važećim zakonima i propisima uspostavljanja politike kvaliteta i ciljeva kvaliteta, izrade procedura kvaliteta i uputstava, identifikovanja zahteva u pogledu dokumentacije (dokumentovanih informacija), obuke kadrova, primenu programa kao što su interne provere i preispitivanja od strane rukovodstva, pronalaženja sertifikacionih tela za sertifikaciju ISO 37001.\nKrenite u ISO 37001:2016 sertifikaciju sa nama danas na najefikasniji način. Kontaktirajte nas na office@iso-standardi.rs ili putem kontakt forme Zahtev za ponudom.\nISO-LINK Consulting nudi odlično definisane i proverene metodologije implementacije za ISO 37001.\nKoraci ka sertifikaciji / dobijanju ISO 37001 sertifikata\nIzdavanje ISO 37001 sertifikata


Nove mere stupile su na snagu - u sredu ili četvrtak o otvaranju ugostiteljskih objekata\nKrizni štab za zaštitu zdravlja stanovništva od zarazne bolesti COVID-19 predložio je nove mere za suzbijanje epidemije, koje važe od 22. marta, od 6 časova ujutru.\nVlada Srbije napominje da će od biti pojačan inspekcijski nadzor poštovanja upravo ove mere – poštovanja dozvoljenog prostora po osobi unutar objekta, kao i postojanja kovid redara u datom objektu.\nZamenik gradonačelnika Beograda, Goran Vesić, izjavio je da će se verovatno u sredu ili četvrtak održati još jedna sednica Kriznog štaba i da će tada "staviti na sto" otvaranje restorana i tržnih centara pod određenim uslovima.\nVesić je za TV Hepi rekao da je siguran da će na neki način biti napravljen pomak i da će biti vraćene mere koje su na snazi bile do prošle srede, koje je samo trebalo poštovati.\n"Moj je stav i stav Beograda - poštujmo striktno postojeće mere, kažnjavajmo one koji ih krše organizovanjem žurki, kola (kod spomenika Stefanu Nemanji) i slično, kao i ubrzana vakcinacija", rekao je Vesić.\nOn je rekao da je igranje kola u subotu uveče kod spomenika Stefanu Nemanji doživeo kao "poraz svih nas" i na neki način ruganje lekarima i svima onima koji se bore.


Američki državni sekretar Majk Pompeo i sekretar za finansije Stiven Mnučin na konferenciji za novinare u Beloj kući, (Foto: Rojters/Kevin Lamarque)\nMete novih sankcija su iranski proizvodni, rudarski i tekstilni sektor, kao i visoki iranski zvaničnici za koje Vašington tvrdi da su bili umešani u napad na vojne baze sa američkim vojnicima u Iraku, u utorak veče.\nSankcije je najavio sekretar za finansije Stiven Mnučin, na konferenciji za novinare u Beloj kući sa američkim državnim sekretarom Majkom Pompeom koji je rekao da Sjedinjene Države "žele da se Iran ponaša kao normalna zemlja".\nTrampova administracija veruje da će Teheran zbog sankcija biti primoran da pregovara o novom nuklearnom sporazumu, da umanji obim programa za razvoj raketa i prestane da podržava paravojne snage na Bliskom istoku.\nTenzije između Vašingtona i Teherana počele su da se zaoštravaju posle odluke predsednika Donalda Trampa 2018. godine da povuče Sjedinjene Države iz nuklearnog sporazuma, koji se sa Iranom postigao njegov prethodnik Barak Obama, a zatim i da Iranu ponovo uvede sankcije.\nSukob dve zemlje dodatno je zaoštrio nedavni američki napad dronom u kojem je ubijen iranski komandant Kasem Sulejmani, što je i bio i povod za iranski napad na američke mete u Iraku.


Srbija postaje evropsko groblje za polovnjake - Bizlife.rs\nSrbija postaje evropsko groblje za polovnjake\n20:21 Beograd, 30/01/2018\nUvoz polovnih vozila u Srbiju je u porastu, a i starost tih vozila je sve veća – to zabrinjava i zato moramo preduzeti mere koje će sprečiti taj trend, rekao je Žarko Malinović iz Privredne komore.\nGrađani treba da razmišljaju da kada kupuju takvo vozilo, jer je to čista lutrija, upozorio je Malinović i dodao da su polovinu tih vozila uvezla privatna lica, zbog čega je država na eko taksi izgubila velika sredstva, jer ju je nemoguće obračunavati je kvartalno.\nTreba da se uvede i subvencionisanje, podsticanje kupovine hibridnih automobila i treba ubrzano raditi na tome, kaže Malinović za N1.\nVeliki broj proizvođača planira da im dominanti budu hibridni automobili, a Srbija sa ovakvim trendom ide ka tome da postane „evropsko groblje za polovnjake“.\nSrbija je pregovarajući o SSP, prilično liberalizovala tržište. „Možete da uvezete bilo šta. Mi moramo zaštiti naše tržište i naše interese, a to nije da uvezemo bilo šta, a pogotovo ne otpad“, rekao je Malinović.\n„Očekujemo i iniciraćemo da pre sajma sednemo sa resornim ministrima i predstavnicima privrede, da ponudimo konkretna rešenja kako bi se izmenili propisi da okruženje u našoj zemlji bude povoljnije“, kazao je Malinović.\nKaže da se može uvesti mogućnost da svi koji voze električna vozila imaju besplatan parking, besplatne punjače, jer se tako podstiču kupci i vozači. Računica države je tu jednostavna, ta vozila u startu deluju skuplja, ali samim tim više se prihoduje od PDV, ali najviše se dobija jer se postiču ljudi da koriste zdravije tehnoligije“, kazao je on.\nuvoz automobil krs polovnjak malinovic


Nemačka Norma od početka svog poslovanja u Srbiji uložila 32 mil EUR\nPredsednica Vlade Republike Srbije Ana Brnabić posetila je danas, u okviru obeležavanja godinu dana rada Vlade, nemačku kompaniju Norma group u Subotici, koja je od početka svog poslovanja u našoj zemlji uložila više od 32 mil EUR.\nNorma group, koja razvija i proizvodi spone, spojnice i cevi za protok fluida za automobilsku industriju, trenutno zapošljava 1.200 ljudi i izvozi svoje proizvode u 50 zemalja širom sveta, saopšteno je na sajtu Vlade.\nBrnabić je istakla da je Norma primer investitora kakvi su potrebni našoj zemlji. Norma group Srbija nije samo distributivni centar, već se ceo proces izrade proizvoda dešava upravo ovde, u Subotici. Koristi se domaća pamet i kreativnost. To je upravo ono za šta se mi kao Vlada zalažemo – jačanje ekonomije koja se zasniva na inovacijama i znanju, izjavila je premijerka.\nNeto priliv direktnih stranih investicija u prvih pet meseci 2018. godine iznosi više od 1,1 mlrd EUR, što je za skoro 160 mil EUR ili 15,8% više nego u istom periodu prethodne godine, rekla je Brnabić.\nPredsednica Vlade je navela da je Nemačka jedna od zemalja čije su kompanije uložile najviše novca u našu zemlju. U Srbiji trenutno posluje više od 400 nemačkih kompanija koje zapošljavaju više od 45.000 naših građana. Naš cilj je da u budućnosti još više unapredimo ekonomsku i političku saradnju Srbije i Nemačke, naglasila je Brnabić.\nNovi Sad dobija regionalni putnički aerodrom do 2020. godine?\nSkupština grada Novog Sada, na sednici održanoj 29. juna, usvojila je odluku o izradi plana detaljne regulacije Aerodroma Novi Sad – Čenej, a plan će izraditi Javno preduzeće Urbanizam Novi Sad.\nPlanom je obuhvaćeno građevinsko područje u Katastarskoj opštini Čenej, na približno 148 hektara.\nKako piše NS hronika, konceptualni okvir projektantima je dat kroz Plan generalne regulacije Čeneja i prostorne planove države i Novog Sada, kojima se do 2020. godine predviđa mogućnost da Novi Sad dobije regionalni aerodrom. S obzirom na to da se s travnatom pistom teško može ući u posao avio-prevoza putnika, plan predviđa "izgradnju saveremenog aerodroma koji će ispunjavati sve uslove za odvijanje putničkog saobraćaja".\nDalje je precizirano da bi aerodrom trebalo da omogući odvijanje redovnog linijskog saobraćaja jeftinog avio-saobraćaja (lou-kost), turističke i radničke čarter-letove, te avio-taksi usluge, dok će zadržati i sadašnju, sportsko-poljoprivrednu namenu. Regionalni saobraćaj pak "planiran je da obezbedi povezivanje AP Vojvodine s poslovnim centrima bivših jugoslovenskih republika i drugim okolnim zemaljama", piše NS hronika.\nNovi plan, kako se navodi u predlogu odluke o njegovoj izradi, moraće da predvidi i proširenje državnog puta Novi Sad – Srbobran, te izgradnju biciklističkih staza i trotoara da bi se omogućio komforniji i bezbedniji pristup Aerodromu Novi Sad – Čenej.\nSerbia to sign agreement on final section of Belgrade-Budapest railway at Sofia Summit – Works wort\n– When theres a high-speed railway up there in the north, from Belgrade to Budapest, we must complete the southern part, if we truly want to cooperate with other states – Mihajlovic explains.\nVučić: Privatizujemo RTB Bor; tender i jedna kompanija\nTender za RTB Bor biće objavljen u narednih desetak dana, najavio je predsednik Srbije Aleksandar Vučić.\nKako je rekao, za taj rudarski kompleks zainteresovana je jedna kineska kompanija.\nOn je, obilazeći pogon Tople valjaonice Železare "HBIS Group Serbia" u Smederevu, rekao da je uveren da su Kinezi pokazali interesovanje jer su Srbiju prepoznali kao gostoprimivu zemlju i kao zemlju radnih i marljivih ljudi.\nGovoreći o značaju Železare za grad Smederevo, rekao je da je Srbija beskrajno zahvalna kineskim prijateljima koji su pomogli da se reši jedan od najvećih problema u Srbiji.\n"Posle dve godine ovo je priča o promenama, uspehu i napretku Srbije i to ne bismo mogli da uradimo bez podrške Kine. Iako postoji poslovica da nema ništa kraće od zahvalnosti, kod nas je ona trajna, jer su sačuvali posao za 5.200 ljudi", poručio je Vučić.\nTi ljudi su, kaže, pokazali da imaju više vere u budućnost i da su sigurniji u Smedererevo.


DUGO PUTOVANJE ZAPADNOG BALKANA U EVROPU: Godina blokada i pandemije, ,,podrške“ i „zabrinutosti“ – Monitor\nGodina 2020. je za države na jugoistoku Evrope bila godina stagnacije u pridruživanju EU. Osim opadanja ekonomske moći stanovništva i produbljivanja političke polarizacije, nema pomaka u vladavini prava. A to je ključna pretpostavka da se proces integracija ubrza\nKada je krajem 2019. na dužnost, stupila Evropska komisija na čelu sa njemačkom političarkom Ursulom fon der Lajen, jedna od poruka je bila da će joj Zapadni Balkan i politika proširenja biti prioritet.\n,,Na kraju petogodišnjeg mandata, trebalo bi da imamo bar jednu zemlju spremnu da uđe u EU”, izjavio je tada novoimenovani komesar za proširenje Oliver Varhelji.\nRealno, tako nešto može da postigne samo Crna Gora, znatno teže Srbija koja, prvi put od početka pristupnih pregovora, nije otvorila nijedno poglavlje u 2020. godini.\nTokom svoje prve zvanične posjete Briselu crnogorski premijer Zdravko Krivokapić je obećao sve ono što EU godinama traži od vlasti u Podgorici: borbu protiv korupcije i kriminala, preporod pravosuđa i pravdu za sve.\nEU će budno motriti na konkretizaciju tih obećanja, ali ni njena olako obećana brzina nije se tokom 2020. potvrdila u realnosti. Krajem marta Albanija i Sjeverna Makedonije dobile su konačno zeleno svjetlo za početak pristupnih pregovora sa EU, ali ne i datum. Malo je naznaka da će ga uskoro i biti zbog blokade od strane nekih država Unije, organizacije gdje se sve važne odluke donose konsenzusom svih država članica.\nTakođe, iako su zemlje članice EU početkom maja 2020. na takozvanom ,,Zagrebačkom samitu” potvrdile evropsku perspektivu za zemlje Zapadnog Balkana, izostao je konsenzus članica i kada je ukupna politika proširenja u pitanju.\nTo se nije očekivalo, s obzirom na to da su na čelu EU tokom 2020. bile Hrvatska i Njemačka, zemlje koje snažno podržavaju proces pristupanja. To čini i Mađarska iz koje dolazi komesar Varhelji, inače pristalica politike desničarskog premijera te države Viktora Orbana.\nOrban ne dijeli zabrinutost zbog stanja demokratije u balkanskim državama. On je, na primjer, bio taj koji je bivšeg korumpiranog sjevernomakedonskog premijera Nikolu Grueskog spasio zatvora. Što se Mađarska više zalaže za Balkan, utoliko je veća skepsa u Francuskoj, Holandiji, ali i u Njemačkoj. Strahuje se da Mađarska koristi države jugoistočne Evrope samo da bi proširila zonu svog uticaja i tako se odbranila od izbjeglica.\nMnogi su se ponadali da će tradicionalna njemačka praktičnost i efiksanost uspjeti u drugoj polovini godine da riješi nagomilane probleme u EU. Počev od nikad većeg i značajnijeg EU budžeta, na kome se zasniva oporavak pandemijom pokošene Evrope, pa do balkanskih zavrzlama i nesuglasica.\nNajznačajnijoj državi Unije pošlo je za rukom da usaglasi paket za opravak EU, od skoro dvije hiljade miljardi eura, čak i Bregzit, ali ne i odnose na Balkanu. Njemački državni sekretar za Evropu Mihael Rot rekao je da je zbog toga veoma frustriran i duboko razočaran, upozorivši da se blokadama čini ,,ozbiljna politička greška” koja bi mogla da ugrozi bezbjednost i stabilnost ne samo Zapadnog Balkana nego i cijele Evrope.\n,,To je težak udarac za našu politiku prema Zapadnom Balkanu čiji je cilj razvoj stabilnosti i demokratije u ovom regionu”, kazao je Rot.\nU Evropskoj komisiji navode da se određeni napredak ipak postigao, jer se sa Zapadnim Balkanom ove godine radilo ,,na više frontova”: počev od pomoći u borbi protiv pandemije, preko Ekonomsko-investicionog plana za dugoročni oporavak regiona, pa sve do usvajnja nove metodologije koju su, kako naglašavaju, prihvatile i sve članice EU, a koja je trebalo da odblokira i ubrza pregovore o pristupanju zemalja regiona.\nPosmatrano po zemljama, situacija je dosta sumorna. Albanija je blokirana zahtjevima Holandije, Francuske i Danske koje traže dodatni napredak u oblasti vladavine prava i borbi protiv korupcije, dok se Sjeverna Makedonija suočava sa blokadom susjedne Bugarske zbog istorijskih i lingvističkih pitanja.\nSrbija, uljuljkana u jednopartizmu, ima najmanji broj proevropskih pristalica u regiji. ,,Očigledno je da je razračunavanje sa organizovanim kriminalom, korupcijom, ekstremističkim organizacijama, percipirano kao preveliki trošak u odnosu na neizvjesnu političku dobit od evropskih integracija, i to je pogrešno”, ocjenjuje Srđan Majstorović iz Centra za evropske politike.\nBiH i dalje ima 14 prioritenih zadataka koje joj je postavila Evropska komisija da bi uopšte došla u poziciju da razmišlja o pristupnim pregovorima. Slično je sa Kosovom, dok se čeka da stvari oko međusobnog priznanja sa Srbijom budu riješena dolaskom nove garniture u Vašingtonu predvođene predsjednikom Džoom Bajdenom.\nOn je već saopštio da se radi na novoj strategiji za Balkan. S obzirom na njegove ranije stavove i sastav njegovog tima, već se može pretpostaviti kako bi sve to trebalo da izgleda. Uostalom, praksa pokazuje da Amerikanci uzimaju stvar u svoje ruke onda kada Evropa više ne zna kako dalje, a što je pokazala u posljednjih desetak godina kada se ona brinula o regionu.\nZato politički analitičari u Berlinu tvrde da samo Vašington može naćerati bugarskog premijera Bojka Borisova da skine blokadu Skoplju kako bi S.Makedonija napokon počela pristupne pregovore sa EU. Ili će on, uzdrman nizom afera i sa oslabljelom podrškom u stanovništvu, biti uklonjen sa vlasti u Sofiji.\nDa bi se proces proširenja deblokirao potrebno je, kako navodi evroparlamentarac Vladimir Bilčik, mnogo više angažmana i povjerenja sa obje strane. ,,Mi smo najveći ekonomski i finansijski donator u regionu iako mnogi ljudi pogrešno misle da su to Kina i Rusija. Dalje, potrebno nam je više pozitivnog i konstruktivnog angažmana na proširenju i onda kada se radi o teškim pitanjima. Moramo da radimo i na povjerenju. Razumijem frustraciju ljudi u regionu, ali ne vidim bolju, smisleniju, održiviju i perspektivniju alternativu od evropske perspektive za region u cjelini. EU ne smije da bude dio političke igre na Balkanu, već cilj Balkana”, ističe ovaj konzervativni političar iz Slovačke.\nU svakom slučaju, svojom stalnom ,,podrškom” i ,,zabrinutošću” čelnici EU su često ostavljali na cjedilu svoje pristalice na Zapadnom Balkanu. Stoga su mnogi od njih, posebno mladi, jaz između zaustavljenog proširenja EU i uvijek novih obećanja premošćavali iseljavanjem sa Balkana. Dodatni podsticaj tome pružio je njemački Zakon o useljavanju stručne radne snage, koji je u martu stupio na snagu.


ZAKON O BEZBEDNOSTI HRANE: Godina berbe obavezna na deklaracijama za voće\nTrgovci u Srbiji već imaju obavezu da na deklaracijama za voće i povrće ističu godinu berbe, zemlju porekla, klasu i naziv proizvođača, što je kompletna informacija koju svaki kupac mora da dobije, rekao je Branislav Nedimović, ministar poljoprivrede. On je to izjavio povodom priče koja je uzdrmala region da velike agrarne države na početku nove berbe prazne skladišta i prodaju voće i povrće velikim trgovinskim lancima po bagatelnim cenama, ugrožavajući domaću proizvodnju.\n- Mi smo u tom smislu napredniji jer, po Zakonu o bezbednosti hrane ("Sl. glasnik RS", br. 41/2009), ta obaveza postoji. Legitimno je da Srbija na ovaj način pokušava da zaštiti domaću proizvodnju i takvu informaciju da kupcu da bi mogao da bira - kaže Nedimović. Postoje države koje, čak u slučaju kada postoji višak domaćih poljoprivrednih proizvoda, ne dozvoljavaju uvoz te robe.\nPrema istraživanju, u najvećim trgovinskim lancima u Beogradu na deklaracijama zaista postoji takvo obaveštenje. Problem je, međutim, što su one najčešće sakrivene cenom ili pričvršćene na nepristupačnim mestima na gajbicama. Trenutno su u ponudi pretežno domaće jabuke. Iz Hrvatske voćarske zajednice su upozorili da Poljaci čiste skladišta po ceni od 15 evrocenti po kilogramu jabuka. Uvozna jabuka "ajdared" iz prošlogodišnje berbe košta oko evro, a domaći ovogodišnji "zlatni delišes" prodaje se na akciji za 60 evrocenti. Tako trgovci s prošlogodišnjom jabukom ruše cenu domaćoj, upozoravaju iz ove voćarske zajednice. Oni kažu da se svi tamošnji trgovinski lanci deklarišu kao domaći koji forsiraju lokalne proizvode, a u suštini interes im je da prodaju viškove iz svojih zemalja ili iz drugih članica EU u kojima može da se nabavi jeftinije, bez obzira na kvalitet.\nIzvor: Vebsajt Politika, I. Albunović, J. Antelj, 30.09.2019.


Austrija predlaže postepenu integraciju Zapadnog Balkana\nTanjug 4. juna 2022. 11:02\nBEČ – Sledeći predlog predsednika Francuske Emanuela Makrona o stvaranju „Evropske političke zajednice“ i ideju predsednika Evropskog saveta Šarla Mišela o „Evropskoj geopolitičkoj zajednici“, Austrija je izradila sopstveni non-pejper u kojem predlaže postepenu evropsku integraciju kandidata i potencijalnih kandidata sa Zapadnog Balkana.\nAustrija je non-pejper uputila na raspravu pred Samit lidera EU i Zapadnog Balkana koji će se održati 23.juna u Briselu.\n„Potrebno je da razmišljamo dalje od postojeće značenja širenja i susedstva, te koristimo potencijale koje do sada nismo koristili. Na putu do punopravnog članstva moramo da stvorimo prilike za integraciju tih zemalja u političku arenu, koje donose konkretne koristi za zemlje i njene građane“, navodi se u dokumentu zvaničnog Beča, koji je objavio „Albanian dejli njuz“, a koji je u skladu sa dosadašnjim izjavama austrijskih zvaničnika.\nAustrija ukazuje da je agresija Rusije na Ukrajinu promenila geopolitičko okruženje i da ima negativne posledice po stabilnost Zapadnog Balkana.\n„Želimo i trebamo zemlje Zapadnog Balkana uz nas. One su ključni partneri i integralni članovi evropske porodice, pa je potrebno da ponovo promislimo o našem pristupu politici proširenja i susedstva. Širenje nije samo birokratska procedura, već najmoćniji geostrateški instrument“, navodi se u dokumentu.\nTo su stavovi koje su u više navrata, od početka ukrajinske krize, iznosili austrijski kancelar Karl Nehamer i šef diplomatije Aleksander Šalenberg.\nAustrija je, u svom dokumentu, konstatovala da proces proširenja nije doneo do sada prave rezultate i izazvao je frustraciju u regionu.\nZbog toga Austrija predlaže postepenu integraciju i zajedničko tržište EU, uključujući slobodu kretanja robe, usluga, ukidanje carina na poljoprivredne proizvode, ali i slobodu kretanja radne snage, usluga i kapitala.\nAustrija takođe predlaže i učešće Balkana u politikama EU u vezi zaštite životne sredine i energije, kao i uključenje i transevropske transportne mreže, i mnogim drugim oblastima.\nProces integracije, prema non pejperu, ostao bi i dalje zasnovan na zaslugama i svaka zemlja bi na osnovu svojih usaglasašavanja sa standardima EU i reformama bila ocenjivana.\nPristup fondovima EU bio bi motivacija za reforme i usaglašavanje sa politikama EU, smatra Beč.\nTakođe dokument iz Beča predviđa poziv zemljama Zapadnog Balkana na neformalne sastanke Evropskog saveta, dok bi u drugim institucijama Unije imale posmatrački status.\nJednom godišnje trebalo bi da se održi Samit lidera EU i Zapadnog Balkana.


Šta je Brainfinity? - challenge\nBrainfinity je autentično takmičenje namenjeno svim petacima, šestacima, sedmacima i osmacima iz cele Srbije koji žele da se oprobaju u kreativnom rešavanju logičkih zadataka i da za to osvoje vredne nagrade.\nTakmičenje je podeljeno u 2 faze.\nIzazov Brainfinity 2020\n14. 3. 2020. u 10h\nIzazov je prvi nivo takmičenja, koji se u martu održava online, i sadrži 3 zadatka koja učenici rade. Oni sami biraju da li će izazov raditi u kući nekog od članova tima, školskoj biblioteci, lokalnom kafeu… Sve što je potrebno jeste da imaju računar, tablet, mobilni telefon ili neki drugi digitalni uređaj. Zadatke pronalaze na sajtu takmičenja i za njihovo rešavanje imaju samo 2 sata, a rešenja šalju žiriju.\nNakon užeg izbora, pet najboljih ekipa iz svakog razreda prolazi u finale, koje se održava u Beogradu u prostorijama Instituta za moderno obrazovanje, u Masarikovoj. Ovde učenike očekuju 2 nova zadatka. Timovi se nalaze u istoj prostoriji kao i žiri i preko svog mejla dobijaju zadatke: za njihovo rešavanje i pripremu prezentacije imaju 2 sata i 30 minuta. Timovi sami biraju kako će predstaviti rezultate svog istraživačkog poduhvata.\nUčesnici – učenici od V do VIII razreda osnovne škole\nZa Brainfinity takmičenje mogu se prijaviti svi učenici koji su V, VI, VII i VIII razred, iz bilo kog mesta u Srbiji, a ekipa treba da sadrži 4 člana.\nUslov za učešće je da svaki tim ima svog nastavnika koji će ih usmeravati i pratiti njihovo učešće na takmičenju. Njihov nastavnik-mentor biće im najveća podrška i tokom izazova i tokom finalnog nadmetanja. Ako se u jednom timu prijave učenici različitih razreda (od V do VIII), taj tim će se takmičiti u kategoriji razreda najstarijeg člana tima. Dakle, ako četvoročlani tim ima tri učenika koji su V razred, a jednog koji je VI razred, taj tim će se automatski takmičiti sa timovima VI razreda.\nDa biste se prijavili za takmičenje Brainfinity 2020, potrebno je da:\nsve pošaljete na\nNakon toga ćete dobiti povratnu informaciju o tome da li ste sve ispoštovali, kao i podatak o statusu uspešnosti prijave.\nPrijavite svoju ekipu na BRAINFINITY 2020\nnajkasnije do 6. marta!


Moskva poziva Grčku i Tursku da reše teritorijalni spor - alo.rs\nAUTOR: Tanjug/Alo.rs DATUM I VREME: 26.10.2020. 10:55\nTurska, Foto: AP\nMoskva poziva Grčku i Tursku da kroz politički dijalog baziran na međunarodnom pravu rešavaju svoj teritorijalni spor, izjavio je ruski ministar spoljnih poslova Sergej Lavrov.\nU intervjuu za grčku novinsku agecniju AMNA, Lavrov je podsetio da je Rusija 1982. godine potpisala Pomorsku pravnu konvenciju UN i da na osnovu tog dokumenta kreira svoje i stavove.\n"Posebno, u članu 3 ove konvencije predviđeno je da svaka zemlja ima pravo da uspostavi svoj teritorijalni koridor na moru širine do 12 nautičkih milja, iako neke zemlje, iz različitih razloga proširuju tu zonu. Svaki teritorijalni spor između susednih zemalja mora biti rešavan u skladu sa međunarodnim pravom", poručio je Lavrov, prenosi TAS.\nU STRAHU ZBOG KORONE KOJA DIVLJA Britanska aviokompanija otkazuje linije za Hrvatsku\nTitova poseta Severnoj Koreji je bila pod budnim okom svetskih sila (VIDEO)\nPojavilo se opasno rusko oružje, interesi Amerike su ugroženi, Pentagon na kolenima\nRaste tenzija između Grčke i Turske, a razlog je voda\nIstorija sukoba beleži i neke zaista bizarne poteze država, moguće je da su blizu rešenja


Tanjug 3. oktobra 2019. 15:54\nBRISEL, 3. oktobra ( Tanjug) – Prvi sastanak Međupartijskog dijaloga u Skupštini Srbije kome posreduje Evropski parlament održaće se 9 i 10. oktobra u Beogradu, a razgovorima će posredovati Eduard Kukan i Knut Flekenštajn, sazanje Tanjug u Briselu.\nTema dijaloga biće izborni uslovi, nadzorna tela, mediji, uloga REM i RTS, glasački spiskovi i finansiranje kampanja.\nSastanak Međupartijskog dijaloga u Skupšini Srbije 9 i 10. oktobra trebalo bi da bude prva od tri runde dijaloga u ovom formatu, koji bi se održali do kraja ove godine, a koji bi za temu imali ključna pitanja za popravljanje uslova za paralmentarne izbore u Srbiji 2020. godine.\nNaredna faza dijaloga uz posredovanje Evropskog parlamenta odnosila bi se na dugoročno popravljanje političke atmosfere, praksi i procedura u Parlamnetu Srbije, rečeno je Tanjugu u diplomatskim izvorima u Briselu.\nPredlog predsedavajućeg Spoljnopolitičkim odborm Evropskog parlamenta Dejvida Mekalistera za prvu rundu dijaloga je da se u pet sesija razgovara o izbornim uslovima i nadzornim telima, medijima i ulozi REM i RTS, obuci glasača i transprentonosti glasačkih spiskova i finasiranju kampanja.\nNa sastanke su pozvani svi lideri političkih grupa u pratnji jednog predstavnika stranke ili političkog savetnika.\nU ime Evropskog parlamenta razgovorima će prisustvovati i podržavati dijalog nekadašnji parlamentarci Eduard Kukan i Knut Flekenštajan.\nTokom diskusije o svakoj od navedenih tema političke grupe će dobiti reč po alfabetskom redu u trajanju od pet minuta.


Francuska pokušava da spreči virus - Bolja Zemlja\nFrancuska pokušava da spreči virus\nFrancusko Ministarstvo poljoprivrede naredilo je da su ubije preostalih 600.000 pataka u glavnom regionu za uzgoj živine kako bi se zaustavilo širenje epidemjie ptičjeg gripa. Virus H5N8 je proteklih nekoliko meseci registrovan na više od 300 farmi, uglavnom u oblasti Land, poznatoj po proizvodnji kulinarskog specijaliteta od pačije jetre “foie gras”. Ovaj virus se ne može preneti preko hrane i ne napada ljude. Francuski ministar poljoprivrede Stefan le Fol izjavio je da će svih 600.000 pataka na farmama u oblasti Land biti ubijeno, na jugozapadu Francuske i da će biti preduzete mere za bezbedniji transport živine.\nPrethodni tekstBolja zemlja – 05.02.2017.\nSledeći tekstPomoć za ekološke projekte u Srbiji


ARHEOLOŠKA ISTRAŽIVANJA POTKAPINE CRVENA STIJENA NASTAVLJENA I U OVOJ GODINI – Narodni muzej Crne Gore\n01 - Avgust , 2018\nArheološka istraživanja praistorijskog lokaliteta Crvena stijena nastavljena su i u ovoj godini, u okviru međunarodne saradnje Narodnog muzeja Crne Gore i Univerziteta u Minesoti, USA, kroz projekat „Putevi kontinuiteta“. Istraživanja finansira Ministarstvo kulture Crne Gore kroz Plan i program zaštite kulturnh dobara za 2018. godinu, a subjekt saradnje na projektu je Centar za konzervaciju i arheologiju Crne Gore.\nDosadašnjim iskopavanjima pronađeno je dosta kremenih odbitaka, kremenih alatki i ostataka životinjskih kostiju, uglavnom kosti jelena i drugih. Budućim istraživanjem potkapine očekuju se novi arheološki podaci za cjelovitiju rekonstrukciju života paleolitskog čovjeka srednjepaleolitskog perioda – Musterijena (vrijeme kulture neandertalca 40.000. prije nove ere – 150.000 godina prije nove ere) kao i starijih paleolitskh perioda. Pored toga, pronalasci će biti preduslov da se jednog dana formira Muzej Crvene Stijene, koji će u kontinuitetu kroz kulturne slojeve pratiti razvoj paleolitskog čovjeka.\nRadovi na terenu su se obavljali po najsavremenijim arheološkim metodološkim pricipama, uz korišćenje\nsavremenih tehničkih instrumenata što arheološka iskopavanja Crvene Stijene razlikuje od načina sprovođenja arheoloških istraživanja, ne samo na teritoriji Crne Gore već i cijelog Balkana.\nPotkapina Crvena Stijena se nalazi iznad lijeve obale rijeke Trebišnice, sada Bilećkog jezera, u neposrednoj blizini sela Petovića, na samoj granici Crne Gore sa Hercegovinom. Na oko 700 metara nadmorske visine, njen otvor okrenut je prema jugu, širine 24 metra. Mjesto na kojem se potkapina nalazi, blizina vode, mogućnost bogatog ulova kao i bogati majdani kamena potrebni za izradu alatki što je sve pružalo odlične uslove za život paleolitskog čovjeka.


Iz minuta u minut: Novi talas straha – Najviši stepen uzbune zbog korone - Sputnjik Srbija\nIz minuta u minut: Novi talas straha – Najviši stepen uzbune zbog korone\n21:04 16.10.2020 Preuzmite kraći link\nKoronavirus ne posustaje. Broj obolelih u svetu premašio 39 miliona, a od početka pandemije je umrlo više od 1,1 milion ljudi. U regionu je virus bukvalno eksplodirao, a zalet koji je uzeo na Balkanu ne zaobilazi ni Srbiju.\nU SAD od marta više od 8 miliona slučajeva korona virusa\nDr Predrag Kon kaže da merama jeste suzbijen drugi talas korona virusa u Srbiji, ali navodi da sada "maska zamenjuje vanredno stanje i policijski čas".\nU Severnoj Makedoniji još 438 novozaraženih, umrlo šestoro\nVučić:Borimo se za život i zdravlje\nPredsednik Srbije Aleksandar Vučić rekao je večeras, povodom napada na Krizni štab, da nešto nije u redu sa onima koji ne razumeju da su mere tog tela usmerene na borbu za život i zdravlje.\n"Ne znam šta je bila tema, ako je tema nošenje maski i to je razlog za Goli otok, onda ne znam šta bi rekli da smo kao u Francuskoj uvodili policijski čas na četiri nedelje ili ono što rade u drugim evropskim zemljama", kazao je Vučić upitan da prokomentariše napade na Krizni štab posle odluke o novim merama, uz paralele sa Golim otokom.\nNapominje da je u Srbiji situacija i dalje bolja nego u drugim zemljama i da se nada da ćemo uspeti.\nKaže i da je zahvalan doktorki Dariji Kisić sto uspeva da trpi sve te ljude što vole da viču na žene.\n"Verujem u njeno znanje i njenu stručnost, kao što verujem i u sve druge naše lekare, zato Srbija i ima izuzetne rezultate, bas kao i Hrvatska, i nadam se da će i ona umeti da prevaziđe sadašnju situaciju", rekao je Vučić.\n"Naše je da se borimo da nam ljudi ostanu zdravi i živi, a ako neko to ne razume i misli da je to nečiji politički hir, onda sa tim ljudima nešto nije u redu", zaključio je Vučić.\nŠef SZO u Beogradu: Evropa je zakasnila sa merama, pa sada obaraju crne rekorde\n"Ako ne zaustavimo ovaj talas u Evropi, imaćemo na dnevnom nivou oko pet puta više mrtvih u januaru nego što ih je bilo u aprilu, a znamo kako je strašno bilo u aprilu ove godine", naglašava Ivanuša.\nU Francuskoj je u poslednja 24 časa zabeleženo 25.086 novih slučajeva zaraze korona virusom, saopštilo je Ministarstvo zdravlja.\nTakozvana ”faza 4” podrazumeva uvođenje policijskog časa u celoj zemlji, zatvaraju se barovi i restorani, dozvoljen je bliski kontakt sa samo jednom osobom van domaćinstva, a rad na daljinu je obavezan gde god je to moguće.\nJoš dva od 12 slovenačkih regiona, Pomurski i Podravski na severoistoku Slovenije, prešli su sa narandžastog na crveni nivo, što znači da restriktivne mere uvedene zbog epidemije korona virusa sada važe u ukupno devet regiona.\nBritanija: Pada broj novozaraženih i preminulih od korone\nU Albaniji rekordan broj zaraženih treći dan zaredom\nU Albaniji je zabeleženo 289 novih slučajeva kovida-19. Ovo je treći dan zaredom rekordan broj zaraženih u 24 sata. Juče je prijavljeno 257 novoobolelih, a prekjuče 203, a dan ranije 182.\nU Italiji rekordnih 10.000 novih slučajeva korona virusa\nU Italiji je za poslednja 24 sata registrovano 10.010 novih slučajeva korona virusa, što je najviši dnevni bilans novozaraženih od početka epidemije.\nU Holandiji je, prema zvaničnim podacima, danas registrovano skoro 8.000 novih slučajeva zaraze korona virusom, navodi agencija Rojters.\nU Srbiji je, u poslednja 24 sata, potvrđeno još 265 slučajeva virusa korona. Četrdeset odsto zaraženih je iz Beograda, odnosno 106 osoba. Od posledica infekcije preminule su dve osobe.\nRekord koronavirusa u BiH: 613 nozoaraženih, osam preminulih\nPortparol vlade Jelko Kacin rekao je da raste broj pacijenata na bolničkom lečenju, navodeći da je na lečenju 242 osoba, od kojih je 45 na intenzivnoj nezi, što je takođe više nego prethodnog dana, prenosi STA.\nU Srpskoj virusom korona zaražene 242 osobe, preminulo dvoje\nU Republici Srpskoj u poslednja 24 sata registrovane su 242 novozaražene osobe, najviše u Banjaluci - 43 slučaja. Preminule su dve osobe.\nTestirano je 716 uzoraka.\nNovooboleloo je 133 muškarca i 109 žena, saopštio je Institut za javno zdravlje u Banjaluci.\nHrvatski zdravstveni sistem pred kolapsom, zna se i datum\nZagrebački Jutarnji list piše danas da je hrvatski zdravstveni sistem pred kolapsom i da je, kako navode, otprilike već poznat datum kada bi moglo doći do njegovog pucanja.\nNovi rekord u Hrvatskoj – 1.131 pozitivan\nU Hrvatskoj je u poslednja 24 sata zabeležen 1.131 novi slučaj zaraze virusom korona i broj aktivnih slučajeva u toj zemlji je ukupno 4.233.\nPreminula je je jedna osoba.\nLončar: Mere izbalansirano pooštriti\nMinistar zdravlja Zlatibor Lončar izjavio je danas, uoči sednice Kriznog štaba, da će se raspravljati o svim merama u borbi protiv korona virusa koje mogu da daju rezultat i da je stav da se mere izbalansirano pooštre, kako bi se delovalo preventivno.\nLončar je za RTS rekao da se pre sednice, koja je počela oko 9 sati, čuo sa nekim članovima Kriznog štaba i da su oni mišljenja da ne treba čekati da se desi scenario sa ogromnim brojem obolelih.\n„Stav je da preventivno delujemo, nađemo balans, pooštrimo mere, ali da bude izbalansirano i da smo sigurni da će dati rezultat“, rekao je Lončar.\nUpitan koje će mere biti na dnevnom redu, Lončar je rekao da će se raspravljati o svim merama koje mogu da daju rezultat.\n„Želimo preventivno da delujemo, da ne reagujemo tek kad imamo ozbiljno popunjenje kapacitete, premorene ljude, kroz to smo prošli i nemamo razloga da ne učimo i na svojim i tuđim primerima koji nisu dali dobre rezultate. Kad smo se ponašali odgovorno, imali smo rezultat, zato molim za jedinstvo i solidarnost“, rekao je Lončar.\nOn je naveo da se ne radi samo o obolelima od korone, već i o drugim pacijentima koji moraju da se leče, a na koje se takođe mora misliti.\nPovećan broj novozaraženih u Zagrebu - 231\nU Zagrebu je 898 ljudi je u samoizolaciji.\nInače, u Hrvatskoj je juče zabeleženo rekordnih 793 slucaja zaraze korona virusom, a novi podaci Nacionalnnog štaba se očekuju.\nOpet rekord u Češkoj: 9.721 novoobolelih\nStudija o lekovima sprovedena je u više od 30 zemalja, a na osnovu proučavanja efekata terapije na ukupni mortalitet, pokretanje ventilacije i trajanje boravka u bolnici kod hospitalizovanih pacijenata.\nMnoge zemlje, uključujući i SAD, Japan, Južnu Koreju, Indiju, Izrael i Veliku Britaniju koriste u lečenju korona virusa.\nFrancuska će rasporediti 12.000 policajaca u gradove u kojima je uveden policijski čas zbog širenja virusa korona. Prekršiocima policijskog časa prete kazne od 135 do čak 7.500 evra i šest meseci u zatvoru, a svi Francuzi moraće da nose dokumenta kako bi dokazali da od 9 uveče do šest ujutro izlaze zbog odlaska na posao ili drugih neophodnosti. Policijski čas uveden je u Parizu i još osam gradova.\nKineski grad Ćingdao obavio 10 miliona testova na Kovid 19\nViše od 9, 94 miliona uzoraka prikupljeno je u kineskom gradu Chingdaou, u provinciji Šandung, tokom petodnevnog testiranja nukleinske kiseline na Kovid-19 celokupnog gradskog stanovništva.\nU Severnoj Makedoniji još jedan crni rekord: 535 zaraženih\nSZO: Stroge restriktivne mere u Evropi apsoludno neophodne\nStroge restriktivne mere su "apsolutno neophodne" kako bi se spasili životi, upozorila je danas Svetska zdravstvena organizacija (SZO) nakon što je milionima ljudi u raznim evropskim gradovima receno kako žive pod novim merama zbog rekordnih brojeva zaraženih korona virusom.\n"Iako beležimo dva do tri puta veći broj slučajeva dnevno u poređenju s vrhuncem epidemije u aprilu, beležimo i pet puta manje smrti", rekao je Kluge.\nEU objavila korona-kartu, samo tri zemlje zelene\nNa toj karti samo su tri zemlje Unije (Norveška, Finska i Grčka) većim delom zelene, dok je pet zemalja (Italija, Kipar, Estonija, Litvanija i Letonija) većinom obeleženo narandžastom bojom.\nDanas sednica Kriznog štaba, broj zaraženih iznad 200\nKrizni štab Vlade Srbije danas će održati sednicu zbog povećanog broja novozaraženih virusom korona, kojih je dva dana za redom više od 200.\nMediji spekulišu da će se na toj sednici razmatrati uvođenje i novih mera.\nJuče su registrovana 203 nova slučaja, među 6.504 testirane osobe, dok je dan pre taj broj bio još i veći - 245 novoobolelih, od kojih je 80 bilo hospitalizovano.


Rukovodstvo i mesni odbori JS u Kovinu prešli u SNS – Politika SNS i predsednika Vučića pomera granice - Radio televizija Pančevo\n15. novembra 2020. 18. novembra 2020. 01194\nŽeleo bi da se zahvalim rukovodstvu Opštinskog odbora SNS na dobrodošlici. Čista obraza napuštamo JS. Činjenica je da politika SNS, na čelu sa predsednikom Aleksandrom Vučićem pomera granice u razvoju naše zemlje i uliva sigurnost za budućnost. Mi smo prepoznali dobru politiku. Rešeni smo da zajedničkim snagama pomerimo granicu boljeg života još dalje, rekao je Baković ovim povodom.\nSrpska napredna stranka sada u Skupštini opštine Kovin ima 36 od 45 odbornika. Dobrodošlicu novim članovima poželela je poverenica Opštinskog odbora Srpske napredne strane Sanja Petrović.\nGrađani su prepoznali izuzetnu posvećenost Srpske napredne stranke rešavanju ozbiljnih problema i podizanju standarda. Prepoznali su politiku razvoja, mira i stabilnosti predsednika Aleksandra Vučića. Upravo zbog takve politike, podrška građana SNS raste iz dana u dan, rekla je između ostalog Petrović.\nDa podsetimo, u Južnobanatskom okrugu, Srpskoj naprednoj stranci pristupili su nedavno odbori SPS u Plandištu i Opovu, LSV u Alibunaru, a grupa gradana bivših ligaša u Beloj Crkvi najavila je blisku saradnju sa SNS kao “najiskrenijim partnerom”.\nSuđić: Moja misija je rad u korist naše kulture\nGradonačelnik Miloš Vučević: Očuvanje radnih mesta je naša najveća borba\nPreletačica Marinika Tepić besomučno obmanjuje javnost\nNikola Toadjer 7. maja 2018. 5. novembra 2018.\nFK “Železničar” jesenji prvak, direktan prenos poslednjeg kola samo na RTV Pančevo\nMica Milakov 20. novembra 2019. 20. novembra 2019.


Najveći uticaj na međugodišnji rast industrijske proizvodnje imali su proizvodnja metalnih proizvoda, osim mašina, proizvodnja osnovnih farmaceutskih proizvoda i preparata, proizvodnja papira i proizvoda od papira, proizvodnja motornih vozila i prikolica i proizvodnja derivata nafte.\nPrema desezoniranim podacima, ukupna industrijska proizvodnja u oktobru je, na mesečnom nivou, bila manja za 0,1 odsto, dok je prerađivačka ostvarila rast od 0,9 odsto. Desezonirani indeks industrijske proizvodnje za oktobar pokazuje da je ukupna industrija ostvarila rast od 0,6 odsto, a da je prerađivačka porasla za 2 odsto u odnosu na prosek 2018. godine.\nPosmatrano po namenskim grupama, u oktobru je proizvodnja intermedijarnih proizvoda, osim energije, porasla za 4,3 odsto, a kapitalnih proizvoda za 2,3 odsto, u poređenju sa istim mesecom prošle godine.\nS druge strane, pad je zabeležen kod proizvodnje netrajnih proizvoda za široku potrošnju od 1,5 odsto, energije od 2,1 odsto, i trajnih proizvoda za široku potrošnjuod 5,5 procenata.


Petak, 06 Novembar 2015 19:49\nInjekcije fragmin 2500, koje u pojedinim domovima zdravlja nisu dostupne već neko vrijeme, kroz mjesec dana trebalo bi ponovo da se nađu u upotrebi, potvrđeno je "Nezavisnim" u Fondu zdravstvenog osiguranja Republike Srpske u Banjaluci.\nRiječ je o injekcijama generičkog naziva dalteparin, koje se koriste tokom trudnoće ukoliko majka pati od trombofilije, i cijena jedne, od dnevno neophodne dvije doze iznosi pet KM, ukoliko trudnica nema zdravstveno osiguranje ili domovi zdravlja nemaju injekciju. "Osiguranici koji sami kupe lijek mogu predati zahtjev za refundaciju troškova u nadležnoj poslovnici FZO RS i Fond im nadoknađuje troškove u potpunosti. Uz zahtjev, pored originalnog računa i kopije medicinske dokumentacije, osiguranici treba da prilože i potvrdu iz doma zdravlja da spomenuti lijek nisu imali", napominju u FZO RS.\nUkoliko su pojedini domovi zdravlja potrošili planirane količine lijeka prije predviđenog perioda, u FZO RS kažu da je razlog loše planiranje njihovih potreba. Takođe, ukupno ugovorene količine ovog lijeka za sve domove zdravlja u RS još nisu realizovane pa postoji mogućnost da se određene količine predviđene za jedan dom zdravlja preusmjere u drugi koji ima veću potrošnju ovog lijeka, ali je neophodno da se domovi zdravlja obrate Fondu ili dobavljaču sa takvim zahtjevom. "Primjera radi, Dom zdravlja u Banjaluci se u septembru obratio Fondu sa zahtjevom da im se odobre dodatne količine ovog lijeka, što je i učinjeno. FZO RS je započeo novu proceduru nabavke lijeka dalteparin, a procedura bi trebalo da se okonča u roku od mjesec dana", kažu u FZO RS.\nViše iz kategorije: « Fizičkom aktivnošću protiv dijabetesa Nevjerovatna moć đumbira »


Einhell dupla brusilica sa trakom TH-US 240 cena, cene Srbija, prodaja Beograd Novi Sad Niš\nEinhell dupla brusilica sa trakom TH-US 240 cene\nDupla brusilica sa trakom, Brusilica je moćan pomoćnik za grubo i fino mlevenje, Od grubo obrađene površine formira ispravnu i preciznu, Brušenje svih vrsta mekog metala i drveta,... specifikacija\ncena od 7.199,00 do 8.499,00 din | prodavnica (5)\nDupla brusilica sa trakom, Brusilica je moćan pomoćnik za grubo i fino mlevenje, Od grubo obrađene površine formira ispravnu i preciznu, Brušenje svih vrsta mekog metala i drveta\nEPonuda nije internet prodavnica već Vam omogućava da brzo i lako nađete Einhell dupla brusilica sa trakom TH-US 240 po najjeftinijoj ceni. Naš cilj je da kupci budu što bolje informisani o ponudi Einhell dupla brusilica sa trakom TH-US 240 na tržištu Srbije. Vrlo lako nalazite željeni proizvod za kategoriju Tocila oštrači cene, ne morate da lutate od sajta do sajta za Einhell Tocila oštrači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Einhell dupla brusilica sa trakom TH-US 240 sa PRODAVCEM. EPonuda ne može da garantuje potpunu tačnost specifikacije i slika za Einhell dupla brusilica sa trakom TH-US 240. Pre kupovine, podatke za Einhell dupla brusilica sa trakom TH-US 240 proverite na sajtu PROIZVOĐAČA.


„Metro“ računa na kragujevačke proizvođače! › Made-in-Germany.rs\nNemački trgovinski lanac, kompanija „Metro Cash & Carry“, proslavlja ove godine desetogodišnjicu uspešnog poslovanja svog distributivnog centra u Kragujevcu, najavljujući tim povodom još bolju saradnju sa lokalnim proizvođačima i zadrugama.\n– Sa poljoprivrednim gazdinstvima iz Kragujevca i okoline ostvarili smo saradnju na obostrano zadovoljstvo, jer su kupci iz ovog kraja prepoznali kvalitet lokalnih proizvoda, zbog čega je tokom sezone sveže voće i povrće lokalnih proizvođača veoma traženo. I u 2016. nameravamo da nastavimo saradnju sa dobavljačima, koji nude sveže proizvode iz Šumadije – izjavio je Dragan Dulić, viši rukovodilac operative distributivnih centara Metro Cash & Carry Srbija, prenosi „eKapija“.\nU poslovnoj 2015. godini nemački Metro je u Kragujevcu ostvario pozitivne rezultate sa ukupnim rastom prometa od 6,4 procenta, za koji je u velikoj meri bilo zaslužno upravo Odeljenje Voće i povrće, navodi se u saopštenju kompanije.\nNemački trgovinski gigant u Srbiji posluje od 2005. godine. Danas Metro ima 6 distributivnih centara u Beogradu, Kragujevcu, Novom Sadu i Nišu, kao i četiri „Metro po meri“ prodavnice u Šapcu, Požarevcu, Užicu i na Paliću.\nMetro Cash & Carry je u sastavu „Metro Group“, inače jedne od najvećih internacionalnih trgovačkih kompanija. Metro grupu čini više od 2.000 prodajnih centara u 30 zemalja sveta, sa oko 230.000 zaposlenih, a u finansijskoj 2014-2015. godini korporacija je ostvarila prodaju od oko 59 milijardi eura.\nOd MiG na 11/12/2015 / Finansije, Investicije, Poljoprivreda, Proizvodnja, Trgovina / Ostavite komentar


NESAGORIVA KERAMIKA | Galaksija Nova\nNaučnici za materijale sa Nacionalnog univerziteta za nauku i tehnologiju „Misis” stvorili su nesagoriv keramički materijal karbonitrid hafnijum, koji može da izdrži temperaturu od 4.200 stepeni Celzijusa.\nNakon okončanja pandemije virusa korona, naučnici planiraju da sprovedu eksperiment koji će utvrditi tačku topljenja novog materijala. To je objavljeno u časopisu Ceramics international. Do sada je karbid tantal-hafnijuma sa temperaturom topljenja 3.990 stepeni bio najteže sagorivo jedinjenje koje je stvorio čovek. Na ideju za stvaranje teško topljivog materijala naučnike za materijale sa Univerzoteta „Misis” podstaklo je istraživanje američkih kolega 2015. godine, u kojem su pomoću računarske simulacije bila predviđena izuzetna temperaturna svojstva i velika tvrdoća kompozitnog jedinjenja hafnijuma, ugljenika i azota. Prema proračunima istraživača iz Sjedinjenih Država, ova supstanca bi trebalo da izdrži temperaturu od 4.200 stepeni i karakteriše je visoka toplotna provodljivost i otpornost na oksidaciju.\n„Za dobijanje novog materijala korišćen je trostruki sistem hafnijum-ugljenik-azot. Koristeći sintezu visokih temperatura dobili smo supstancu karbonitrid hafnijuma, to jest, hafnijum (IV) karbid zasićen azotom”, rekao je za RT autor rada, direktor naučnoistraživačkog centra za strukturne i keramičke nanomaterijale „Misis” Dmitrij Moskovskih.\nZatim su naučnici uporedili topljivost dva materijala: početnog hafnijum (IV) karbida (topi se na 3.990 stepeni) i dobijenog karbonitrid hafnijuma. Pomoću akumulatora i molibdenskih elektroda istovremeno su grejali dva materijala u dubokom vakuumu. Kao rezultat toga, karbid se rastopio, a karbonitrid je ostao nepromenjen. Međutim, u ovom trenutku, naučnici ističu da nisu mogli da utvrde konkretnu temperaturu topljenja novog materijala iznad 4.000 stepeni.\nDa bi uočili sva svojstva novog materijala koja su predviđena računarskom simulacijom, naučnici moraju da sprovedu dodatne eksperimente. Zbog toga je, prema rečima Dmitrija Moskovskiha, zaključen sporazum sa Institutom za visoke temperature Ruske akademije nauka o pirometrijskoj analizi, koja je odložena zbog pandemije kovida19. Nakon ukidanja ograničenja planirano je istraživanje tokom kojeg će se karbonitrid hafnijum rastopiti laserom uz istovremeno merenje termofizičkih svojstava, uključujući tačku topljenja.\nPrema mišljenju naučnika, razvoj ovakvih visokotemperaturnih materijala biće potreban u stvaranju vazduhoplovne, raketno-svemirske i specijalne vojne opreme. Sa hipersoničnim brzinama i pri prolasku kroz Zemljinu atmosferu, motori, krila i prednji delovi aviona rade na temperaturama iznad 2.000 stepeni i moraju biti zaštićeni od uticaja spoljne sredine. Takvi uređaji koriste keramičku termičku zaštitu uz upotrebu najizdržljivijih i teško topljivih materijala.


Zvanično pokrenut Mesec inovacija - CorD Magazine Zvanično pokrenut Mesec inovacija - CorD Magazine\nMesec inovacija je lansiran u Muzeju nauke i tehnike, na okruglom stolu o pristupu finansiranju kao ključnoj stepenici na putu od ideje do realizacije, bilo da novac dolazi od korporacija, iz banaka, od poslovnih anđela, preko crowdinvesting platformi ili iz sopstvenih izvora.\nDragana Vujko, senior menadžerka korporativnih poslova u kompaniji Filip Moris\nMesec inovacija deo je godišnje kampanje „Na korak do zvezda“, o značaju inovacija i inovativnih preduzeća, pokrenute u okviru Startech programa za digitalnu transformaciju privrede Srbije. StarTech, program kompanije Philip Morris International, podržan od Vlade Srbije, i koji sprovodi NALED, prvi je program podrške inovatorima koji u potpunosti finansira privatna kompanija.\n“Suštinski je važno da razvijemo kulturu ulaganja u startap zajednicu. Da bismo rešili pristup finansijama kao jedan od osnovnih problema koji startapovi navode, moramo stvoriti podsticajno okruženje u kome će ulaganje u inovacije postati privlačna opcija. PMI je kompanija koja želi aktivnom ulogom u svom okruženju da napravi vidljivi pomak, da doprinese stvaranju društva koje je zainteresovano za razvoj inovativnih rešenja, promociju i primenu nauke i bolji kvalitet života za sve nas”, izjavila je Dragana Vujko, senior menadžerka korporativnih poslova u kompaniji Filip Moris.\nIzvršna direktorka NALED-a Violeta Jovanović je istakla da su finansije često karika koja nedostaje.\n“Prema istraživanju NALED-a, devet od 10 preduzeća inovacije finansira sopstvenim sredstvima. Ono što nedostaje jeste više privatnih inicijativa i zato je od ključnog značaja da programa podrške kakvu nudi StarTech bude što više. Prošlog meseca na prvom godišnjem konkursu dodelili smo prvih milion dolara bespovratnih sredstava za 29 domaćih timova, mikro i malih preduzeća, a do kraja 2023. ta podrška će premašiti tri miliona dolara”, rekla je Jovanović.


USAID obavezuje dodatnih 500.000 dolara pomoći protiv Covid-19 na Kosovu - Radio Kontakt Plus\n18:11, 22.05.2020Izvor: Radio Kontakt Plus\nSjedinjene Države su, kroz Agenciju SAD za međunarodni razvoj (USAID), obavezale dodatnih 500.000 dolara za podršku merama zaštite protiv širenja COVID-19, saopšteno je iz USAID-a.\nDo danas, USAID je obavezao skoro 1,6 miliona dolara za podršku merama zaštite protiv širenja COVID-19, navodi se u saopštenju.\n“Borba protiv COVID-19 još uvek nije gotova i ova dodatna pomoć će nastaviti da pruža operativnu podršku i povećava sposobnost Kosova da reaguje na odgovarajući način da bi se zaustavilo dalje širenje COVID-19 i ublažile njegove posledice”, ističe se u saopštenju.\nNavodi se i da je od prvog slučaja zaraze virusom COVID-19, potvrđenog 13. marta 2020. godine, USAID-ova pomoć usmerena na rad sa zdravstvenim radnicima na prvoj liniji odbrane, kao i zajednicama kako bi se usporilo širenje, pomoglo pogođenima i obezbedila potrebna sredstva za borbu protiv COVID-19.\nDalje se navodi da je podeljeno 239 higijenskih kompleta domovima zdravlja, kao i 8950 porodičnih i 1200 dečjih kompleta u 38 kosovskih opština.\nIz USAID-a podsećaju da su SAD su u proteklih 20 godina ukupno uložile više od 772 miliona dolara pomoći Kosovu.\n“Od izbijanja COVID-19, Vlada SAD je uložila više od 900 miliona američkih dolara pomoći posebno usmerenih na borbu protiv pandemije. Ova finansijska sredstva spasiće živote poboljšanjem javnog zdravstvenog obrazovanja, zaštitom zdravstvenih radnika i jačanjem laboratorijskih sistema, povećanjem nadzora nad bolešću kao i kapaciteta za brzo reagovanje u više od 120 zemalja sveta”, stoji u saopštenju.\nNavodi se i da već duže od pola veka, Sjedinjene Države daju najveći doprinos globalnoj zdravstvenoj sigurnosti i humanitarnoj pomoći.\n“Bili smo na prvim linijama borbe protiv ebole, podržavamo zemlje u njihovim merama zaštite protiv HIV / AIDS-a, tuberkuloze, malarije i drugih zaraznih bolesti, a predvodićemo i globalni odgovor na novu koronavirusnu bolest (COVID-19)”, navedeno je u saopštenju.\nTagovi: SADKorona virus


Kompanija Unilever traži alternativu za škartiranje jednodnevnih muških pilića - Živinarstvo.com\nU poslednje vreme smo svedoci da mnoge velike kompanije za proizvodnju hrane značajno povećavaju napore usmerene ka zaštiti dobrobiti životinja tako što finansiraju i podstiču istraživanja koja će popraviti uslove gajenja životinja, a i tako što od svojih snabdevača zahtevaju da poštuju standarde dobrobiti. I komapnija Unilever se aktivno pridružuje ovim naporima.\nMultinacionalna kompanija Unilever objavila je da će se veoma ozbiljno posvetiti traženju rešenja za škartiranje, odnosno za humaniji postupak prema jednodnevnim muškim pilićima kojii se likvidiraju odmah nakon leženja. Ova kompanija ušla je u zajedničku kampanju sa svojim snabdevačima iz SAD sa ciljem da se prekine sa maceracijom (veoma nehumanim načinom škartiranja) živih pillića i da se primenjuje neki humaniji postupak.\nUnilever koji proizvodi hranu i poseduje mnoge brendove koji sadrže jaja, objavio je da će se u buduće velika pažnja posvetiti načinu škartiranja muških pilića u proizvodnji jaja. Oni žele da iz lanca snabdevanja isključe sve proizvođače koji ne poštuju standarde i da se veoma ozbiljno posvete zaštiti dobrobiti životinja.\nOvaj zadatak nije nimalo lak, pa će Unilever finansirati istraživanja koja će pokušati da nađu humanije rešenje kao što je, recimo, seksiranje pilića in ovo, što će omogućiti da se pol pileta utvrdi pre leženja. Iz menadžmenta kompanije se nadaju da će se u ovaj proces uključiti i sami proizvođači i korisnici njihovih usluga, kako bi se što pre pronašlo zadovoljavajuće rešenje.\nU Holandiji, na Univerzitetu Wageningen, u septembru je održan simpozijum upravo na ovu temu. Svi učesnici su se složili da je problem veoma kompleksan jer je teško naći alternativu koja bi bila adekvatna, zakonom dozvoljena i ne previše skupa. Najviše se pričalo o određivanju pola in ovo, negde oko 9. ili 10. dana inkubacije, ali ova metoda je još uvek skupa da bi se primenjivala u praksi. Ipak, veoma je ohrabrujuće što nauka, zajedno sa velikim kompanijama traži odgovor na ovaj problem čime se povećavaju šanse da se on ipak reši na najbolji mogući način u skoroj budućnosti.


Održavanje EXIT festivala biće simbol pobede Srbije nad pandemijom – CLUBBING.RS\nApril 20, 2021 • No Comments •EXIT Festival Vesti\nNakon što je gradonačelnik Novog Sada Miloš Vučević izjavio da je EXIT festival moguće održati ovog leta, vest je odjeknula kao senzacija u svetskim muzičkim krugovima. Mnogi inostrani mediji prenose njegove reči da će „održavanje Exita biti simbol pobede Srbije nad pandemijom“, te da je „EXIT od ogromnog značaja za turizam i promociju zemlje“. Ova dugo iščekivana vest predstavlja ključnu potvrdu da će velika proslava 20. godišnjice EXIT festivala biti održana po planu – od 8. do 11. jula na Petrovaradinskoj tvrđavi, uz učešće nekih od vodećih svetskih zvezda, kao što su David Guetta, DJ Snake, Tyga, Eric Prydz b2b Four Tet, Paul Kalkbrenner, Nina Kraviz, Boris Brejcha, Sheck Wes, Solomun, Paul van Dyk, Sepultura, Metronomy, Honey Dijon, i mnogi drugi.\nKako je objasnio gradonačelnik Vučević, ulaz na festival biće omogućen svima koji su vakcinisani i svima koji su preboleli korona virus. Svim ostalim posetiocima iz zemlje i sveta biće omogućen brz antigenski test po veoma povoljnim cenama, u posebno organizovanoj zoni, u neposrednoj blizini festivalskih kapija. Ulazak u Srbiju je već sada dozvoljen strancima, dok se očekuje da će do juna biti ukinut obavezan PCR test pre ulaska u zemlju. Svi detalji u vezi s ulaskom u zemlju i na festival biće na vreme objavljeni na službenom sajtu Exita, u skladu sa budućim akutelnim merama Vlade Republike Srbije.\n„Izuzetno smo uzbuđeni zbog ove vesti i mogućnosti da sa publikom iz celog sveta na našoj omiljenoj tvrđavi slavimo dve decenije festivala, da slavimo život! Uzevši u obzir sve teškoće kojima smo bili izloženi prethodnih godinu dana, već sada osećamo da će Veliki prasak pozitivne energije otvoriti potpuno nove dimenzije festivalskog iskustva i obeležiti ovogodišnji EXIT kao jedan od najposebnijih. Ipak, moramo ostati odgovorni u narednim mesecima, i pozivamo sve koji su u prilici da se što pre vakcinišu, jer su zdravlje i bezbednost svih posetilaca, izvođača i članova tima, naš prioritet“, izjavio je Dušan Kovačević, osnivač i direktor EXIT festivala.\nSrbija je u proteklih nekoliko meseci ostvarila velike uspehe kada je u pitanju masovna vakcinacija. Pored toga što je omogućila svojim građanima da biraju između različitih proizvođača vakcina iz celog sveta, Srbija je jedina zemlja koja je besplatno vakcinisala više desetina hiljada stranaca iz cele Evrope.\n„Mi ćemo svim našim posetiocima koji to žele omogućiti da se prijave za vakcinaciju u Srbiji, a više informacija o tome objavićemo uskoro”, istakao je Kovačević.


Odlično smešten u centru Brašova, nekoliko minuta šetnje do glavnih istorijskih znamenitosti i spomenika kulture, autentičnih kafea i restorana, elegantnih barova i glamuroznih prodavnica, hotel Ambient Brašov je preporučeni izbor za jedinstveno udoban i elegantan boravak poslovnih gostiju i turista, koji imaju mogućnost da uživaju u prekrasnoj panorama grada, izvrsnoj usluzi i gastronomskim zadovoljstvima u hotelskom restoranu. Hotel Ambient Brašov, objekat 4 zvezdice zadovoljava najviša očekivanja savremenog posetioca centralno-istočne Rumunije, u podnožju vrha Tampa, (967m). Hotel Ambient Brašov ima 71 udobnih i prostranih soba, tipa jednokrevetne, dvokrevetne comfort, dvokrevetne deluxe, dvokrevetne business executive i duplex. Sobe hotela Ambient Brašov su opremljene modernim sadržajima – udobni ležajevi, klima uređaj, grejanje, minibar, LCD TV sa satelitskim kanalima, sigurnosni sef, telefon, balkon, radio, prijatno uređeno kupatilo sa tušem, toaletom, mantilom za kupanje, papučama, toaletnim priborom i fenom za kosu, priključak za internet, prilaz liftom do smeštaja, besplatno korišćenje Ambient Spa centra (teretana, hidromasaža, sauna). Trokrevetne-četvorokrevetne sobe Hotela Ambient obuhvataju A duplex sa 2 nivoa, sa dnevnim boravkom, garderoberom, kupatilom sa tušem, LCD TV-om, minibarom, sofom na razvlačenje, uz sadržaje i opremu ostalih soba na prvom nivou, a na drugom nivou je spavaća soba sa sopstvenim kupatilom opremljenim jacuzzi kadom, LCD TV-om i minibarom. Sa drugog nivoa duplexa se pruža veličanstvena panorama grada Brašova.\nPrijatna atmosfera restorana Hotela Ambijent privlači posetioce tokom čitavog dana, koji žele da provedu mirne trenutke u udobnom ambijentu, a tokom večeri postaje odličan izbor za kasni poslovni sastanak. Retoran obuhvata glavnu salu i 3 dodatne sale, odvojeni prostor za parove, moderni prostor za grupne posete i privatna druženja, ukupnog kapaciteta 85 mesta. Restoran Hotela Ambient Brašov pruža posetiocima izvanrednu uslugu i poslužuje bogat buffet doručak, koji obuhvata topla jela, povrće, salate, mlečne proizvoe, peciva, domaće kolače, kafu, čaj, sok i voće, kao i raznovrsna jela rumunske i internacionalne kuhinje, uz veliki izbor kvalitetnih vina i drugih pića.\nHotel Ambient Brašov predstavlja odličnu lokaciju za raznovrsne skupove, od svečanih sastanaka i događaja, do predstavljanja novih proizvoda ili programa korporativnih zabava i druženja u restoranu, omogućavajući organizatorima najviši kvalitet usluge i operativni uspeh događaja. Za potrebe poslovnih sastanaka, konferencija, predstavljanja ili druge oblike poslovnih skupova, Hotel Ambient Brašov ima četifi konferencijske sale : Kongresna Sala Fortuna (120 mesta), Kongresna Sala Millenia (70 mesta), Sala Avantgarde (40 mesta) i Sala Ronda (25 mesta), koje su opremljene video projektorima, multimedijalnim sistemima i visoko-kvalitetnim nameštajem od masivnog drveta i kože, što doprinosi udobnoj poslovnoj atmosferi.\nObjekat Ambient Residence u Brašovu se nalazi na drugom spratu srednjovekovne građevine u idiličnom delu grada Brašova, u blizini Hotela Ambient Brašov i posetiocima pruža mogućnost izbora i uživanja u rustičnom ambijentu stila čuvenog nasleđa Brašova. Hotel Ambient Residence Brašov odlikuju elementi srednjovekovne arhitekture i unutrašnjeg uređenja, koji su prijatno usklađeni sa modernim sadržajima, što posetiocima omogućava potrebnu udobnost za prijatan boravak u centru Brašova – bezbedan i sadržajan boravak u centru grada Brašova u objektu kvaliteta 3 zvezdice.


UN: Načinjen progres širom sveta u smanjenju siromaštva\nUN su saopštile da je načinjen progres širom sveta u smanjenju siromaštva za polovinu do 2015. godine. Medjutim, u izveštaju koji je objavljen u sedištu Ujedinjenih Nacija u Ženevi, navodi se da pod-saharska Afrika najverovatnije neće dostići Milenijumske ciljeve razvoja u sledećoj deceniji.\nUjedinjene Nacije su saopštile da je u Aziji načinjen veliki progres u podizanju miliona ljudi iz siromaštva. Navodi se da je nivo siromaštva u tom regionu opao sa 28 odsto u 1990. godini na današnjih 19 odsto, kao i da će broj ljudi koji opstaju na jednom dolaru dnevno biti prepolovljen. Nažalost, kako je saopšteno, vesti iz Afrike nisu tako dobre. Zamenik generalnog sekretara UN, Mark Malok Braun, kaže da se ekstremno siromaštvo u podsaharskoj Africi kreće oko 44 odsto.\n»Ali, čak i tamo, sada ima naznaka da bi poboljšani ekonomski pokazatelji zajedno sa donatorskom pomoći i otpisom dugova mogli da budu osnova za početak značajnih poboljšanja».\nDok cela Afrika zaostaje za ostalim regionima, kaže Malok Braun, pojedine zemlje ostvaruju napredak. On navodi da države kao što su Tanzanija, Mozambik i Gana imaju solidan rezultat petogodišnjih ekonomskih reformi, koje su dobro iskorišćene.\n«Počeli smo da uočavamo stvarne promene u socijalnim pokazateljima. Navodim Tanzaniju kao zemlju u kojoj su preraspodelili uštedu od otplate dugova, i takodje njihovo nedavno povećanje poreza, na osnovu ekonomskog rasta, da bi povećali upis u škole, isto kao i Mozambik. Zato mislim da su to samo pojedinačni primeri, ali još uvek ne i regionalni trend u kojem su se reforme isplatile».\nUjedinjene Nacije postavile su osam Milenijumskih razvojnih ciljeva kada je program započet 1990. godine. Izveštaj o progresu objavljen u ponedeljak pokazuje da se rezultati razlikuju. U njemu se navodi da su učinjeni ogromni koraci ka dostizanju cilja univerzalnog pristupa školama do 2015. godine. 86 odsto dece u zemljama u razvoju pohadja osnovne škole. Medjutim, u ovoj oblasti, kao i u ostalim, podsaharska Afrika veoma zaostaje. Pristup školama povećan je značajno od 1990. godine, navodi se u izveštaju, ali Afrika mora da učini veći napor kako bi dostigla druge regione.


“Vibro akustika” novi master program Univerziteta u Novom Sadu | RADIO DELTA PORTAL\n“Vibro akustika” novi master program Univerziteta u Novom Sadu\nNa novom master programu Univerziteta u Novom Sadu na smer vibro akustike, za dve godine, biće upisano 25 studenata čije će studije biti besplatne. Studenti će imati priliku da naučene stvari primenjuju u posebnim naučnim jedinicima koje će biti osnovane baš za tu namenu, kao i da utiču na rešavanje problema prekomerne buke i vibracije u životnoj sredini.\nNovi master program na Univerzitetu u Novom Sadu iz Vibro akustike kao i laboratorije vrednosti od 140.000 evra uticaće na stvaranje stručnjaka u oblasti buke i vibracija, a to je važno jer loše ocenjeno stanje Srbije u tim oblastima usporava rešavanje pitanja poglavlja 27 koje se odnosi na ekologiju, ključno za evropske integracije.\n“Master program traži ozbiljne pripreme i akreditaciju i labaratoriju, dizajn eksperimenata, to će sve trajati dve godine, a 25 studenata će biti plaćeno od Evropske komisije, dakle imaće potpuno besplatne studije, dakle treće godine. Sve to bi trebalo da krene 2020. godine”, izjavila je dr Ivana Kovačić sa FTN-a.\nProjekat „Senvibe“ podrazumeva i saradnju akademske zajednice sa Unijom poslodavaca Vojvodine.\n“Mi ćemo nastojati da sudenti koji se time bave dolaze kod nas u naše firme i da na licu mesta, u praksi vide kako to funkcioniše , šta je stvarna buka, šta je stvara vibracija i naravno kako se protiv toga boriti, kako to sprečavati”, rekao je Stanko Kristin iz Unije poslodavaca Vojvodine.\nCilj projekta takođe je skretanje pažnje na važnost celoživotnog učenja i kao i na usklađivanje sa evropskim standardima.\nBuka i vibracija ocenjene su kao negativni uticaji na zdravlje čoveka i predstavjaju važan element zaštite životne sredine i zbog toga je projekat “Senvibe” značajan ne samo za akademsku zajednicu, već za celo društvo.\nPrethodni članakPočetak radova na rekonstrukciji vrelovoda u Jovana Hranilovića\nSledeći članakMilica Tomić dobija spomen-ploču u Dunavskoj ulici\nSituacija u Vojvodini i dalje nesigurna, Novi Sad na korak od...


Epson predstavlja novi višefunkcionalni štampač za kratke serije nalepnica proizvoda | Polarotor\nYou Are Here: Home » Hardware » Epson predstavlja novi višefunkcionalni štampač za kratke serije nalepnica proizvoda\nPosted on Polarotor on septembar 12, 2017 // Leave Your Comment\nSurePress L-4533 serija je namenjena malim i srednjim štamparijama koje žele rešenje za digitalnu štampu, kao i velikim komercijalnim štamparijama koje žele da prošire svoje poslovanje na polje pakovanja i brendiranja proizvoda. Nova serija štampača je dizajnirana da nudi korisnicima digitalno rešenje koje je lako postaviti i može raditi kratke ili serije srednje veličine komercijalnih nalepnica na velikom broju podloga, omogućavajući im tako brz obrt pojedinačnih porudžbina.L-4533 serija nudi unapređen kvalitet i brzinu štampe, kao i bržu obradu podataka. Štampač je visoko automatizovan i lak za upotrebu uz minimalno održavanje.\nPovodom predstavljanja novog modela, Trish Jones, produkt menadžer u kompaniji Epson Europe je izjavio: „Još od predstavljanja našeg starog SurePress modela jako blisko sarađujemo sa korisnicima i slušamo o tome kako bi sve mogli da unapredimo i poboljšamo naše štampače. L-4533 serija poseduje neka od najviše zahtevanih unapređenja i inovacija, što uz poboljšanu Epson tehnologiju štampe dovodi do kreacije novog štampača koji je brži, nudi viši kvalitet i još je funkcionalniji tako da se uklapa u veliki broj poslova.“\nOznake:epson stampaci, surepress serija


Postavio: eTrebinje Subota, 05.03.2022. 0\nSistem Elektroprivrede Republike Srpske (ERS) apsolutno je stabilan i u ovoj godini neće biti poskupljenja električne energije za građane i privredu, izjavio je generalni direktor ovog preduzeća Luka Petrović.\nOn je istakao da je Elektroprivreda Srpske i dalje najpovoljniji snabdjevač električnom energijom na Balkanu, odnosno cijena struje za domaćinstva je 25,5 evra po megavat času, dok je za privredu 53 evra.\nPetrović je rekao da je zbog ukupnog rasta cijene električne energije, zbog krize u Evropi koja traje godinu dana, važno održati stabilnost u termoelektranama i hidroelektranama.\n– Prateći situaciju pokrenuli smo interventnu nabavku dizel-goriva koji će služiti kao šestomjesečna zaliha za elektroenergetski sistem, jer godišnje potrošimo oko 40 miliona KM na dizel gorivo, mazut ulja i maziva u cijelom sistemu ERS – rekao je Petrović za RTRS.\nOn je naglasio da Elektroprivreda Srpske nema pritisaka od privrednika kad je riječ o cijeni električne energije, te ističe da je i ova cijena za privredu u Srpskoj najpovoljnija u regionu, a tako će i ostati.\n– Cijena struje za privredu u okruženju je više od 80 evra, a ići će i na 120 evra, a kod nas je 53 evra po megavat času, a nešto jeftinija je za vodovode i bolnice – rekao je Petrović.\nOn smatra da će se kriza u Ukrajini odraziti na cijelu Evropu i da se može očekivati da dođe do poremećaja cijena uglja i dizel-goriva na tržištu, kao i električne energije, ali i naglašava da u Srpskoj neće biti poskupljenja struje.\nKad je riječ o investicijama Elektroprivrede Srpske od kojih će Srpska imati višestruke benefite i dobit, Petrović je naveo da je započeta hidroelektrana “Dabar”, za koju će glavni radovi biti otvoreni u narednih dva tri mjeseca, započeti su radovi i na hidroelektrani “Bistrica”, a u toku su pripremni radovi na izgradnji solarne elektrane “Trebinje jedan”.\nPetrović je među aktuelnim investicijama naveo i vjetropark “Hrgud”, te izgradnju hidroenergetskog sistema “Gornja Drina”.


Početna / Miladin Stanić za MH: Nešić je došao do kraja, DNS-u slijedi novi veliki raskol\n15. Oktobra 2020. 15:12\nŠef kluba poslanika SDS-a u Narodnoj skupštini RS Miladin Stanić smatra da će iznuđena ostavka Nenada Nešića sa pozicije v. d. direktora Javnog preduzeća “Putevi RS” dovesti do daljeg cijepanja DNS-a, te da će dio te stranke otići u opoziciju, dok će drugi dio, prema njegovim riječima, ostati da čvrsto podržava vladajuće političke strukture.\nKomentarišući za Moju Hercegovinu današnju izjavu poslanika DNS-a u Narodnoj skupštini RS Aleksandra Glavaša da će njegova partija nakon posljednjih dešavanja “morati da nastavi mimo koalicije predvođene SNSD-om”, Stanić tvrdi da ima pouzdane informacije da se sprema novi veliki raskol u DNS-u.\nPouzdano znam da će organi DNS-a uskoro raspravljati o daljim koracima nakon smjene Nenada Nešića sa pozicije direktora ‘Puteva RS’, te da će biti donijeta odluka da se gradskim i opštinskim odborima te stranke da potpuna sloboda prilikom izbora koalicija i biranja partnera na predstojećim lokalnim izborima”, kaže Stanić za naš portal.\nOn dodaje i to da će prema informacijama kojima raspolaže veliki dio DNS-a ostati u koaliciji sa SNSD-om, dok će jedan dio dosadašnjih članova i funkcionera te stranke na izborima i poslije njih sarađivati sa opozicijom.\n“Značajan dio DNS-a čine interesdžije i ljudi koji imaju unosne poslove sa aktuelnom vlasti. Oni će i dalje ostati u istom kolu sa SNSD-om. Oni koji nemaju takvih poslova, koji su čestiti i pošteni preći će na stranu opozicije. Takođe, ono što je sigurno jeste to da se politička karijera Nenada Nešića približila kraju”, tvrdi Stanić za Moju Hercegovinu.\nPodsjećamo, dosadašnji v. d. direktor “Puteva RS” i predsjednik DNS-a Nenad Nešić sinoć je, nakon razgovora s liderom SNSD-a Miloradom Dodikom, podnio ostavku na mjesto v. d. direktora “Puteva RS” zbog, kako je rekao, zdravstvenih razloga.\nPrije toga, Nešić je na partijskom skupu u Bijeljini oštro kritikovao članove vladajuće koalicije iz Demosa i SPS-a, nazivajući ih “tunjavcima” i “drposovcima”, ali i najavio da će DNS za dvije godine postati najjača partija u Republici Srpskoj.\nNešić je najavio da će partija na čijem je čelu uskoro saopštiti da li ostaje u koaliciji sa SNSD-om, dok je poslanik ove stranke i jedan od najbližih saradnika lidera DNS-a saopštio da je vrijeme da se ova koalicija raskine.\nNakon prevelikog pritiska unutar koalicije, članovima i simpatizerima DNS-a je jasno da mi više ne možemo da trpimo pritiske i razna obezvređivanja, te da svoje političko djelovanje moramo da nastavimo mimo koalicije predvođene SNSD”, istakao je Glavaš.\n“DNS ne pristaje da bude privjesak ili pomoćna stranka već želi da bude isključivo partner koji će biti uvažavan i koji će autonomno implementirati svoju politiku. S obzirom na trenutnu ekonomsku situaciju u Republici Srpskoj i narušenu demografsku sliku moj stav je da Srpskoj trebaju političke promjene, a da DNS mora da bude u funkciji građana Republike Srpske, a ne funkcija, te da svoje političko djelovanje nastavimo u opoziciji. Ipak, konačnu odluku o svemu će da donese Predsjedništvo DNS u narednih dan dva”, rekao je Glavaš.